Ακολουθώντας την οικογενειακή παράδοση που μετράει ήδη τρεις γενιές, ο Γιώργος Παπαδόγαμβρος έμαθε από μικρός την τέχνη του χειροποίητου κοστουμιού. Με σπουδές στο Μιλάνο και επηρεασμένος από το Ιταλικό στυλ, αποκαλεί τον εαυτό του "μεταμοντέρνο ράφτη", χρησιμοποιώντας τη σύγχρονη τεχνολογία για να σχεδιάσει τα πατρόν του.\nΕνόψει της φετινής σεζόν, του ζητήσαμε να απαντήσει στις ερωτήσεις μας, και να μας δώσει σημαντικά tips, απαραίτητα για κάθε νέο γαμπρό που θέλει μια εμφάνιση σχεδιασμένη με βάση τις προσωπικές του απαιτήσεις.\n«Να κάνουμε τη διαφορά!»\nΉμουν η κουμπάρα στο γάμο της κολλητής μου! Τελειομανής η Βάσια, θέλει όλα να είναι σχεδιασμένα στην εντέλεια. Αλλά στο γάμο της ήθελε και να κάνει τη διαφορά!\nΔιάλεξε για όλα κάτι «διαφορετικό»: χώρος, νυφικό και γαμπριάτικο κοστούμι, αυτοκίνητο, γαμήλιο ταξίδι, όλα ήταν σίγουρα έξω από τα συνηθισμένα! Και, φυσικά, η «κολλητή» (εγώ!) δεν θα μπορούσε να μείνει εκτός κλίματος!\nNext Day Photoshooting: Το trend που ξεκίνησε από την Ελλάδα\nΈνα τυχαίο γεγονός που μετατράπηκε σε αγαπημένη συνήθεια των νεόνυμφων.\nΈνα τυχαίο λάθος το 1998 στέρησε από τη νύφη την ανθοδέσμη της κατά τη διάρκεια της φωτογράφησης μετά το μυστήριο και ενέπνευσε τον φωτογράφο της Πάνο Ρεκουνιώτη να διορθώσει το “λάθος” συνεχίζοντας τη φωτογράφιση την επόμενη μέρα!\nΚάπως έτσι ξεκίνησε η Next Day Φωτογράφηση Γάμου από τον Πάνο Ρεκουνιώτη και η συνέχεια δεν ήταν καθόλου τυχαία.\nΜπομπονιέρες ΕΛΕΠΑΠ: Μια Πράξη Προσφοράς & Αγάπης\nΔεν υπάρχει τίποτα πιο όμορφο από το να μπορείς να προσφέρεις σε ανθρώπους που πραγματικά το έχουν ανάγκη, κάνοντας μάλιστα κοινωνούς της δικής σου ευαισθησίας την οικογένεια και τους φίλους σου.\nΣτην ARTεμείς /ΕΛΕΠΑΠ θα βρείτε προσκλητήρια και μπομπονιέρες, χειροποίητες δημιουργίες που θα πλαισιώσουν σαν μοναδικά ενθύμια τις ξεχωριστές στιγμές του γάμου σας και ταυτόχρονα θα στείλετε ένα μήνυμα ανθρωπιάς.\nΕίστε καλεσμένη σε γάμο ή βάπτιση και ακόμη ψάχνετε τι να φορέσετε; Αν το ημερολογίο σας για τον επόμενο μήνα έχει γεμίσει προσκλήσεις σε γάμους, τότε το μόνο σίγουρο είναι ότι θα σας απασχολεί η εμφάνιση σας. Είτε είστε η κουμπάρα, είτε η καλύτερη φίλη της νύφης, είτε απλώς καλεσμένη, σίγουρα θα θέλετε να λάμπετε σε μία τέτοια ξεχωριστή εκδήλωση. Αν λοιπόν ακόμη ψάχνετε να βρείτε τι να φορέσετε στον φθινοπωρινό γάμο που σας έχουν καλέσει, το Gamos Portal βρήκε για εσάς τα πιο στυλάτα βραδινά φορέματα για λουξ εμφανίσεις.\nΓάμος στην Κέα με Φόντο το Γαλάζιο\nΌλοι και όλες σε κάποια στιγμή έχουν ονειρευτεί το γάμο τους σε ένα νησάκι του Αιγαίου, με λίγους και εκλεκτούς καλεσμένους, με φόντο το απέραντο γαλάζιο του Αιγαίου κάτω από το φως του ήλιου που δύει. Ποιός μπορεί να αντισταθεί στη μαγεία αυτου του μοναδικού σκηνικού; Και ποιός άραγε να σκεφτεί ότι κάτι τέτοιο είναι δυνατόν να συμβαίνει σε απόσταση αναπνοής από την Αθήνα;\nΟίκος Νυφικών Costantino - Η Νέα Collection θα σας κλέψει την καρδιά!\nΟπως καθε χρονιά έτσι και φέτος ο Οίκος Νυφικών Costantino δημιούργησε μια Collection επηρεασμένη απο τις τελευταίες τάσεις τις μοδας, προσθέτοντας πάντα το δικό του ξεχωριστό στυλ που τον κάνει μοναδικό.


Τρόποι Πληρωμής - Greisi\nα. Με αντικαταβολή (επιπλέον χρέωση 1,50€)\nΜπορείτε να παραγγείλετε από το ηλεκτρονικό μας κατάστημα και να πληρώσετε την ημέρα της παράδοσης στον χώρο σας. Η αντικαταβολή γίνεται μόνο με μετρητά και ισχύει για όλα τα προϊόντα με εξαίρεση αυτά που κατασκευάζουμε προσωποποιημένα. Επιπλέον, για παραγγελίες μεγαλύτερες των 200€ θα σας ζητηθεί ως προκαταβολή το 50% της συνολικής αξίας της παραγγελίας*. Αυτό γίνεται διότι τα προϊόντα μας κατασκευάζονται κατόπιν παραγγελίας. Όλες οι παραγγελίες με αντικαταβολή επιβεβαιώνονται σε κάθε περίπτωση τηλεφωνικά από τους συνεργάτες μας.\nEurobank GR22 0260 1230 0009 2010 2185 008\nΔΙΚΑΙΟΥΧΟΣ: ΣΤΟΥΜΠΗΣ ΓΕΩΡΓΙΟΣ ΤΟΥ ΔΗΜΗΤΡΙΟΥ\nΜόλις εξοφλήσετε την παραγγελία σας, στείλτε μας το αντίγραφο του αποδεικτικού κατάθεσης με με e-mail στο ή ενημερώστε μας τηλεφωνικά στο 24310 34386. Αν κάνετε την πληρωμή μέσω web-banking, μπορείτε να μας στείλετε το αποδεικτικό της κατάθεσης με e-mail στο info@greisi.gr


Έφυγε ο Ράνος, προωθήθηκε ο Σαμπανίδης! – newsacademies\nJune 19, 2017, 18:28\nΗ Ξάνθη επενδύει συνεχώς στα δικά της παιδιά και σε ποδοσφαιριστές οι οποίοι προέρχονται από την ακαδημία και συγκεκριμένα από το τμήμα κάτω των 20 ετών! Πρόσφατα από την Ακριτική ομάδα έφυγε ο Αντώνης Ράνος, παιδί το οποίο προερχόταν από τα σπλάχνα της ομάδας. Ήταν πρώτος σκόρερ των Νέων της Ξάνθης και είχε «ανέβει» στην πρώτη ομάδα έχοντας αρκετές συμμετοχές τα τελευταία χρόνια.\nΟ επιθετικός της Ξάνθης αποτελεί πλέον παρελθόν για την ομάδα, με τους ανθρώπους όμως του συλλόγου να προωθούν έναν άλλον νεαρό σέντερ φορ!\nΟ λόγος για τον Νίκο Σαμπανίδη, ο οποίος υπέγραψε επαγγελματικό συμβόλαιο με την Ξάνθη και όλα δείχνουν ότι θα βρεθεί και στην προετοιμασία της πρώτης ομάδας για το καλοκαίρι. Ο Σαμπανίδης τη σεζόν που πέρασε ήταν επίσης πρώτος σκόρερ της Ξάνθης στο πρωτάθλημα της Superleague Κ20 και πραγματοποίησε καλή σεζόν.


Με ρωτήσατε σε μηνύματά σας τί είναι ακριβώς η λανθάνουσα αναστολή.\nΣτη ζωή μας, ακόμα και στην πιο απλή μας δραστηριότητα, βομβαρδιζόμαστε από πάμπολλα ερεθίσματα: χρώματα, σχήματα, εικόνες, ήχους, μυρωδιές, κινήσεις. Φυσικά, για να μπορέσουμε να επιτελέσουμε το απλούστερο δυνατό έργο, δεν μπορούμε να δίνουμε την ίδια σημασία σε όλα όσα ο πολύπλοκος εγκέφαλός μας μπορεί να αντιληφθεί. Χρειαζόμαστε έναν μηχανισμό να μπορεί να επεξεργάζεται όλη αυτήν την πληθώρα πληροφοριών, για να επικεντρώσουμε σε ένα συγκεκριμένο έργο, σε μια συγκεκριμένη υπο-ομάδα πληροφοριών. Αυτή η λειτουργία έχει ονομαστεί λανθάνουσα αναστολή: να εστιάζει στο ερέθισμα που ενδιαφέρει το άτομο και να "μπλοκάρει" έξω άλλα, μη σχετικά ερεθίσματα, που θα αποσπούσαν την προσοχή του.\nΈχει υποτεθεί ότι όταν έχουμε χαμηλή λειτουργία αυτού του μηχανισμού, κινδυνεύουμε να κατακλυστούμε εγκεφαλικά από ένα σωρό μηνύματα, τα οποία μας αποπροσανατολίζουν και ενδεχομένως υπερφορτώνουν τον εγκέφαλό μας. Γι'αυτό και η χαμηλή λανθάνουσα αναστολή έχει συνδεθεί και με τις ψυχικές παθήσεις και με τη λειτουργία της νοημοσύνης.\nΠιο συγκεκριμένα, η υπόθεση αυτή υποστηρίζει το εξής: αν έχουμε δυσκολία να εστιάζουμε μόνο στις χρήσιμες πληροφορίες, και έχουμε την τάση να παρατηρούμε ταυτόχρονα όλα τα ερεθίσματα που δεχόμαστε, τότε αυτό μπορεί για κάποιον να είναι πολύ χαοτικό και να οδηγεί σε σύγχυση, καθώς το άτομο δε θα ξέρει σε τί να πρωτο-ανταποκριθεί. Αν το άτομο διαθέτει υψηλή νοημοσύνη, μπορεί να ελέγξει καλύτερα την υπολειτουργία αυτή της λανθάνουσας αναστολής και να μην προκληθεί ανισορροπία λόγω του εσφαλμένου φίλτρου και των υπερβολικών πληροφοριών που αντιλαμβάνεται. Αν όμως διαθέτει χαμηλότερη νοημοσύνη, τότε λέγεται ότι το άτομο θα είναι πιο επιρρεπές σε μια ψυχική πάθηση.\nΕνδιαφέρον είναι ότι ορισμένες ναρκωτικές ουσίες περιορίζουν τη λανθάνουσα αναστολή, δηλαδή στοχεύουν στην υπολειτουργία του "φίλτρου" αυτού, με αποτέλεσμα το άτομο να εκλαμβάνει πολλαπλά ερεθίσματα. Πολλοί έχουν αποκαλέσει την επίδραση αυτή στην αντίληψη ως διεύρυνση συνείδησης [ωστόσο, συνοδά είναι τα παραληρήματα και οι ψευδαισθήσεις των εμπειριών αυτών υπό την επήρεια ουσιών]. Γνωστό είναι το δοκίμιο του Aldous Huxley (1954), «Οι πόρτες της αντίληψης» όπου περιέγραφε τις εμπειρίες του από την ελεγχόμενη χρήση μεσκαλίνης.\nΦυσικά δεν πρέπει να οδηγηθούμε στην παρανόηση ότι η χαμηλή λανθάνουσα αναστολή θα οδηγήσει απαραίτητα σε δημιουργική δραστηριότητα ή σε ψυχική πάθηση. Οπωσδήποτε πρέπει να συντρέχουν και άλλες προϋποθέσεις και χαρακτηριστικά, για να συμβεί κάτι τέτοιο. Ούτε φυσικά να παραβλέψουμε τους κινδύνους ψυχώσεων και εθισμού που κρύβονται πίσω από την πρόσληψη ουσιών.\nδημιουργικοτητα λανθανουσα αναστολη


Χαρακόπουλος: "Όχι και δεύτερο Κέντρο Μεταναστών στη Λάρισα"!\nΑντίδραση Μακρόν! Ενισχύει στρατιωτικά την ανατολική Μεσόγειο – Σαφές μήνυμα στον Ερντογάν\nΕισαγγελική παρέμβαση για το γηροκομείο στο Ασβεστοχώρι – Πως σχετίζεται ένα πάρτι με 2.000 άτομα στη Χαλκιδική\nΟ δήμαρχος και οι απευθείας αναθέσεις…\nΗ Πηνελόπη Αναστασοπούλου έχασε 14 κιλά και εξήγησε το γιατί\n5 Φεβρουαρίου 2019 - 18:30 5 Φεβρουαρίου 2019 - 18:29\nΧαρακόπουλος: «Όχι και δεύτερο Κέντρο Μεταναστών στη Λάρισα»!\nΑνέβηκε από: tziraikou26 358 Προβολές Δημήτρης Βίτσας, Κυψελοχώρι, Λάρισα, Μάξιμος Χαρακόπουλος\n«Δυστυχώς, από τις πρώτες ακόμη ημέρες της διακυβέρνησης ΣΥΡΙΖΑΝΕΛ, λόγω ιδεοληπτικών αγκυλώσεων αλλά και εκκωφαντικής αδυναμίας διαχείρισης κρίσεων, το μεταναστευτικό μετατράπηκε σε βραδυφλεγή βόμβα στα θεμέλια της χώρας. Τώρα πλέον, που το πρόβλημα έφτασε στο απροχώρητο και εν όψει των εκλογών, είναι φανερό ότι με σχεδιασμούς του ποδαριού επιχειρείται μια σχετική αποσυμφόρηση των νησιών». Τα παραπάνω τονίζει ο τομεάρχης Προστασίας του Πολίτη της Νέας Δημοκρατίας, βουλευτής Λαρίσης, κ. Μάξιμος Χαρακόπουλος σε ερώτησή του προς τον υπουργό Μεταναστευτικής Πολιτικής κ. Δημήτρη Βίτσα με αφορμή τις πληροφορίες που είδαν το φως της δημοσιότητας για τη δημιουργία μόνιμης εγκατάστασης προσφύγων-μεταναστών στο Κυψελοχώρι.\nΟ Θεσσαλός πολιτικός επικαλούμενος δημοσιεύματα (Ελευθερία 01.02.19), αλλά και ανακοίνωση της Ένωσης Αστυνομικών Λάρισας για τη δημιουργία δεύτερης σχετικής δομής στη Λάρισα και συγκεκριμένα στο στρατόπεδο του“Υπολοχαγού Ζώγα-Αργυρίου” στο Κυψελοχώρι, υπενθυμίζει ότι «πρόκειται για τον ίδιο χώρο στον οποίο είχαν εγκατασταθεί και παλαιότερα πρόσφυγες και μετανάστες, οι οποίοι τον εγκατέλειψαν λόγω των άθλιων συνθηκών που επικρατούσαν εκεί.\nΗ αντίδραση των κατοίκων και σύσσωμου του Δήμου Τεμπών ήταν άμεση, ζητώντας οι σκέψεις αυτές να μείνουν στα χαρτιά, λόγω συγκεκριμένων αιτιών, που δεν έχουν καμία σχέση με την ξενοφοβία ή τον ρατσισμό. Αντίδραση υπάρχει και από την Ένωση Αστυνομικών Λάρισας, η οποία σημειώνει μάλιστα ότι το καλοκαίρι του 2018 η ίδια σε συνεργασία με την Ένωση Αξιωματικών ΕΛΑΣ Θεσσαλίας με την άμεση κινητοποίησή τους απέτρεψαν τον συγκεκριμένο σχεδιασμό. Άλλωστε, ως γνωστόν, στην περιοχή της Λάρισας, ήδη λειτουργεί Κέντρο Μεταναστών-Προσφύγων στην περιοχή Κουτσόχερο, με 1.500 φιλοξενούμενους.\nΑν αληθεύει η πληροφορία για την απόφαση του αρμόδιου υπουργείου προκαλεί εύλογα ερωτηματικά, που χρήζουν πειστικών απαντήσεων, όπως:\nΓια ποιόν λόγο στον νόμο Λαρίσης να δημιουργηθεί και δεύτερο ανάλογο Κέντρο, με 800, όπως γράφεται, φιλοξενούμενους.\nΔεν λαμβάνεται υπ’ όψιν ότι κοντά στο σχεδιαζόμενο Κέντρο λειτουργεί στρατόπεδο με αποθήκες πυρομαχικών του Ελληνικού Στρατού.\nΟ όλος σχεδιασμός αγνοεί τις συνέπειες από την ανεπάρκεια πόσιμου νερού και των υγειονομικών και αποχετευτικών εγκαταστάσεων για ένα Κέντρο, που η πληθυσμιακή του χωρητικότητά φθάνει το επίπεδο μιας κωμόπολης.\nΑποσιωπάται το πρόβλημα της ασφάλειας ενός τόσου μεγάλου πληθυσμού, έχοντας υπ’ όψιν ανάλογα φαινόμενα σε άλλες περιοχές που φιλοξενούν Κέντρα Μεταναστών και Προσφύγων, παρά τις συνεχείς προειδοποιήσεις των φορέων των αστυνομικών, που δηλώνουν ότι δεν μπορούν να φέρουν σε πέρας το δύσκολο έργο που τους ανατίθεται με τις λιγοστές δυνάμεις που διαθέτουν».\nΑληθεύουν οι πληροφορίες ότι προτίθεσθε να δημιουργήσετε δομή για πρόσφυγες -μετανάστες στο στρατόπεδο του“υπολοχαγού Ζώγα-Αργυρίου” στο Κυψελοχώρι του Δήμου Τεμπών; Αν ναι, ποιοι είναι οι λόγοι επιλογής του συγκεκριμένου στρατοπέδου, λαμβάνοντας υπ’ όψιν ότι στην Λάρισα λειτουργεί ήδη ένα ανάλογο Κέντρο στο Κουτσόχερο;\nΓνωρίζετε ότι οι κάτοικοι, οι φορείς της περιοχής και η Ένωση Αστυνομικών Λάρισας είναι κάθετα αντίθετοι σε πιθανή απόφαση δημιουργίας μεταναστευτικής δομής στο Κυψελοχώρι; Τι απαντάται στα διαβήματά τους;\nΚέλλας: «Δεν πρόκειται να αναγνωρίσουμε καμία κομματική τοποθέτηση»\nΗ θερμή ανάρτηση της Εμινέ Ερντογάν για την Μπέτυ Μπαζιάνα\nΧαρακόπουλος προς Γεροβασίλη: «Χωρίς φύλαξη έχει μείνει η Δυτική Αττική»!\n7 Φεβρουαρίου 2019 - 20:01 tziraikou26 Δεν επιτρέπεται σχολιασμός στο Χαρακόπουλος προς Γεροβασίλη: «Χωρίς φύλαξη έχει μείνει η Δυτική Αττική»!\nΑρχίζουν πρόβες οι Μικρασιάτες\n13 Σεπτεμβρίου 2018 - 16:00 Βαγγέλης Βουλάγκας Δεν επιτρέπεται σχολιασμός στο Αρχίζουν πρόβες οι Μικρασιάτες\nΛάρισα: Πυρετώδεις οι προετοιμασίες για το άνοιγμα των καταστημάτων! Διάχυτη η ανησυχία των εμπόρων\n29 Απριλίου 2020 - 13:19 tziraikou26 Δεν επιτρέπεται σχολιασμός στο Λάρισα: Πυρετώδεις οι προετοιμασίες για το άνοιγμα των καταστημάτων! Διάχυτη η ανησυχία των εμπόρων\nΠοιοι άνδρες είναι πιο πιθανό να απατήσουν τη γυναίκα τους\nΤα social media του Μαρκ Ζάκερμπεργκ έχουν συνολικά σχεδόν 7 δισ. χρήστες\nΓαλλία: Αρνητικό ρεκόρ μετά την άρση της καραντίνας με 2.524 κρούσματα\nΑποκλεισμός 10.000 εκπαιδευτικών από τον ΑΣΕΠ για ένα παράβολο… 3 ευρώ\nΝέες προκλήσεις: 23 παραβιάσεις του εναέριου χώρου από τουρκικά μαχητικά\nΑλεσάντρα Αμπρόσιο: Τα δωρεάν «μαθήματα ανατομίας» συνεχίζονται μέσω instagram (ΦΩΤΟ)\nΡεάλ Μαδρίτης: Η διοίκηση ενημέρωσε τους παίκτες πως δεν θα γίνουν μεταγραφές\nΚορωνοϊός: Διασωληνώθηκε 27χρονη γιατρός στο Πανεπιστημιακό Νοσοκομείο Λάρισας\nΚορωνοϊός: Τα μπουζούκια στη Λάρισα βρήκαν τη λύση στα νέα μέτρα (ΦΩΤΟ)\nΑυξάνουν τα κρούσματα covid-19 στην 1η Στρατιά\nΚιλελέρ: 19χρονη κατήγγειλε εκβιασμό με ροζ βίντεο από πρώην φίλο της\nΑνώτερη 29 • Κατώτερη 24


Τα αυτοκίνητα που άξιζαν τελικά τα λεφτά τους! - Tromaktiko.gr\n22 Απριλίου 2019 16:36\nΟι ιδιοκτήτες κλασσικών αυτοκινήτων δεν θα έπρεπε να δοκιμάσουν ποτέ μια ανάποδη στροφή τύπου J-turn. H oπισθοπορεία και η απότομη στροφή 180 μοιρών μπορεί να προκαλέσουν ζημιές σε μια πολύτιμη επένδυση.\nΗ «καμπύλη J» από την άλλη θα έπρεπε να μελετηθεί από όλους. Αυτό είναι το σχήμα που παίρνουν οι τιμές για τα μεταχειρισμένα αυτοκίνητα: υποτίμηση σε ένα ελάχιστο επίπεδο η οποία ακολουθείται από αύξηση. Για λίγους τυχερούς, αυτό μπορεί να σημαίνει μια τιμή πολλαπλάσια από την αρχική.\nΟρισμένα μοντέλα τα οποία ακολουθούν την πορεία της «καμπύλης J» απαιτούν ιδιαίτερη προσοχή. Τα αυτοκίνητα που κατασκευάζουν οι Porsche, Ferrari και Aston Martin έχουν την απαραίτητη αίγλη.\nΩστόσο, οι ημέρες της γενικής ανοδικής πορείας των τιμών έχουν παρέλθει. Οι τιμές έπεσαν περίπου 6% το πρώτο τρίμηνο, λέει η συμβουλευτική εταιρεία Historic Automobile Group. Οι επενδυτές που ενδιαφέρονται για αυτήν την ειδική κατηγορία ενεργητικού πρέπει να επικεντρωθούν σε αυτοκίνητα τα οποία μόλις ξεπέρασαν την αρχική τιμή πώλησης σε αποπληθωρισμένους όρους. Αυτά μπορεί να αποδειχθούν τα ακριβά κλασσικά μοντέλα του μέλλοντος.\nΛίγα αυτοκίνητα από τη δεκαετία του 1980 έχουν περάσει τη σημαία του τερματισμού. Στα μοντέλα τα οποία η τιμή τους έχει εκτοξευτεί περιλαμβάνονται μεταξύ άλλων η Porsche 911 Turbo του 1982, το κατεξοχήν όχημα των στελεχών του City. Άλλα μοντέλα βρίσκονται ακόμα κάτω από το επίπεδο τιμών που θα τους χάριζε την ταμπέλα του κλασσικού, με το μέλλον τους να παραμένει αβέβαιο. Οι Jaguar XJ220 αλλάζουν αυτή τη στιγμή χέρια για μόλις $450.000, περίπου 40% πάνω από την αρχική τιμή.\nΗ αλλόκοτα όμορφη Mercedez-Benz 300 SL από τα μέσα του 1950 θέτει το μέτρο για τους επενδυτές. Τα αυτοκίνητα αυτά άλλαζαν χέρια σε καλή τιμή λίγο μετά την κυκλοφορία τους, παραμένοντας κάτω από την αρχική τιμή πώλησης για μια δεκαετία. Τώρα πωλούνται εκατοντάδες φορές πάνω από την αρχική τιμή σε αποπληθωρισμένους όρους.


«Κόντρες» στη Βάρκιζα: Πετούσαν σχάρες από φρεάτια στους αστυνομικούς (pics&vid) - CNN.gr\n«Κόντρες» στη Βάρκιζα: Πετούσαν σχάρες από φρεάτια στους αστυνομικούς (pics&vid)\nΤετάρτη, 01 Φεβρουαρίου 2017 16:22\nΣε πεδίο μάχης μετατράπηκε το βράδυ της Τρίτης, η παραλιακή, στην Βάρκιζα. Περισσότερα από 400 άτομα είχαν δώσει ραντεβού, μέσω σελίδας κοινωνικής δικτύωσης, για «κόντρες» με αυτοκίνητα... Η παρουσία της αστυνομίας όμως, άλλαξε τα σχέδιά τους.\nΜόλις οι συγκεντρωμένοι είδαν τις διμοιρίες να φτάνουν, άρχισαν να πετούν μολότοφ, φωτοβολίδες, καπνογόνα και κροτίδες. Μέχρι και τις σχάρες από τα φρεάτια του δρόμου ξήλωσαν και πέταξαν στους αστυνομικούς οι συγκεντρωμένοι.\nΗ αστυνομία έφτασε στο σημείο πριν αρχίσουν τα πρώτα τηλέφωνα στην τροχαία, καθώς, οι αξιωματικοί είχαν εντοπίσει τη σελίδα κοινωνικής δικτύωσης, μέσω της οποίας, δόθηκε το ραντεβού για τους αυτοσχέδιους αγώνες.\nΜάλιστα σύμφωνα με πληροφορίες του CNN Greece είχαν δηλώσει ότι θα πάρουν μέρος περισσότεροι από 3.800 οδηγοί με τα αυτοκίνητά τους.\nΗ σελίδα που κατασκευάστηκε είχε τίτλο " Rivas- by night " και το CNN Greece, δημοσιεύει αποκλειστικά την επίμαχη ανάρτηση.\nΤο έπαθλο του νικητή, μάλιστα, θα έφτανε της 5.000 ευρώ.\nΗ τροχαία έστησε αμέσως επιχείρηση και οι πρώτες αστυνομικές δυνάμεις που έφτασαν στο σημείο δέχτηκε την επίθεση των συγκεντρωμένων.\nΣυνολικά συνελήφθησαν 31 άτομα ανάμεσα τους και ένας ανήλικος\nΣε βάρος τους σχηματίστηκε δικογραφία για διατάραξη κοινής ειρήνης, εμπρησμό, διακεκριμένες φθορές και πρόσκληση σωματικών βλαβών.\nΕΛΛΑΔΑ\t· ΚΟΝΤΡΕΣ\t· ΒΑΡΚΙΖΑ\t· ΜΟΛΟΤΟΦ\t· ΚΑΠΝΟΓΟΝΑ\t· ΦΩΤΟΒΟΛΙΔΕΣ\t· ΣΥΛΛΗΨΕΙΣ\t· ΚΟΝΤΡΕΣ ΑΥΤΟΚΙΝΗΤΩΝ


Η εκκλησία της Παναγίας Ιαματικής βρίσκεται στο ανατολικό άκρο του χωριού Αρακαπά. Αν και ξυλόστεγη διαφέρει από τις άλλες ξυλόστεγες εκκλησίες της Κύπρου γιατί η εσωτερική της διαμόρφωση είναι διαφορετική. Πραγματικά η εκκλησία όπως τη βλέπουμε σήμερα είναι αποτέλεσμα μετασκευής άλλης, παλαιότερης εκκλησίας, διαφορετικού χαρακτήρα και τύπου. Τα στοιχεία όμως που σώζονται από την αρχική εκκλησία δεν είναι αρκετά ώστε να αποκατασταθεί με ακρίβεια η αρχική της μορφή.\nΣήμερα η εκκλησία είναι διαιρεμένη σε τρία κλίτη με μια Πιόσχημη τοξοστοιχία που δεν ενώνεται με τον δυτικό και ανατολικό τοίχο. Δυο κολόνες ανάμεσα σε πεσσούς, ορθογώνιους στ' ανατολικά και Γαμματόσχημους στα δυτικά, στηρίζουν τρία τόξα στη βορεινή και νότια τοξοστοιχία, και ένα τόξο πιο ευρύ και πιο ψηλό στα δυτικά. Τα τόξα είναι οξυκόρυφα και φανερά γοτθικά στη μορφή. Τα τόξα της νότιας τοξοστοιχίας διαφέρουν από τα τόξα της βόρειας τοξοστοιχίας και οφείλονται σε μεταγενέστερη ανακατασκευή.\nΕίναι φανερό ότι οι εξωτερικοί τοίχοι της αρχικής εκκλησίας όπως και η αψίδα καταστράφηκαν πριν από τον 18ο αιώνα. Οι σημερινοί εξωτερικοί τοίχοι και η αψίδα της εκκλησίας κτίστηκαν το 1727 όπως φαίνεται από την ακόλουθη επιγραφή που βρίσκεται στο βορειοδυτικό Γαμματόσχημο πεσσό, κάτω από μισοκατεστραμμένη τοιχογραφία αγίου: «1727 αὐγούστου 28. Ἀρχηνήθην ὁ παρόν ναός θίος καί ἱερός ὑπό συνεργίας καί πολλῆς σπουδῆς Γεωργίου καί τῶν τέκνων αὐτοῦ.»\nΗ εκκλησία έχει εσωτερικές διαστάσεις 15,29 Χ 8,79 μ. και καταλήγει σε ημικυκλική αψίδα εγγεγραμμένη σε ευθύ ανατολικό τοίχο όπως οι πιο πολλές ξυλόστεγες εκκλησίες της εποχής της Τουρκοκρατίας. Η αψίδα έχει χορδή 3,88 μ. και βέλος 1,83 μ. Το μέσο κλίτος της εκκλησίας έχει πλάτος 4,15 μ,, το βόρειο 1,82 μ. και το νότιο 1,86 μ. Εσωτερικά το μέσο κλίτος περιβάλλεται από ένα Πιόσχημο διάδρομο του οποίου το πλάτος, δυτικά είναι 3,09 μ., όσο δηλαδή απέχουν οι Γαμματόσχημοι πεσσοί από τον δυτικό τοίχο, ενώ στα βόρεια και νότια έχει το πλάτος των πλαγίων κλιτών. Η εκκλησία έχει μια κύρια είσοδο στο μέσο του δυτικού τοίχου πλάτους 2,21 μ. και μια μικρότερη πλάτους 1 μ. στο μέσο περίπου του νότιου τοίχου.\nΟι τοίχοι του ναού είναι κτισμένοι με ακανόνιστους λίθους και γύψο και έχουν πάχος 0,60 μ. και ύψος, από το δάπεδο, 2,19 μ. ο βόρειος και 2,28 ο νότιος. Μόνο οι ορθοστάτες και το τόξο της δυτικής θύρας είναι κατασκευασμένοι από πελεκητούς πωρόλιθους που στολίζονται με γλυφές. Από πελεκητούς πωρόλιθους είναι κατασκευασμένοι και οι πεσσοί, οι κολόνες και τα τόξα της εσωτερικής Πιόσχημης τοξοστοιχίας. Στο νότιο τοίχο έχουν ανοιχθεί σε μεταγενέστερα χρόνια δυο ορθογώνια παράθυρα. Από ένα μικρό ορθογώνιο παράθυρο υπάρχει στην αψίδα, το ανατολικό και το δυτικό αέτωμα της εκκλησίας.\nΗ εσωτερική τοξοστοιχία είναι διακοσμημένη με τοιχογραφίες. Στα εσωρράχια της βόρειας τοξοστοιχίας είναι ζωγραφισμένοι άγγελοι μέσα σε πλαίσια επηρεασμένα από την ιταλική τέχνη, ενώ στα εσωρράχια της νότιας τοξοστοιχίας είναι ζωγραφισμένοι άγιοι, αδιάγνωστοι σήμερα, γιατί οι τοιχογραφίες της νότιας τοξοστοιχίας έχουν πάθει πολλή φθορά και πιθανότατα έχουν επιζωγραφισθεί. Τα πάνω τμήματα της βόρειας τοξοστοιχίας και ειδικότερα τα τριγωνικά τμήματα ανάμεσα στα τόξα είναι ζωγραφισμένα με τις μορφές αγίων υμνογράφων που ύμνησαν την Θεοτόκο. Τα ονόματα των υμνογράφων έχουν καταστραφεί. Διακρίνεται όμως ο άγιος Ιωάννης ο Δαμασκηνός.\nΣτη δυτική όψη του ανατολικού πεσσού της βόρειας τοξοστοιχίας είναι ζωγραφισμένος όρθιος άγιος που έχει υποστεί αρκετή φθορά. Στην ανατολική πλευρά των δυο Γαμματόσχημων πεσσών είναι ζωγραφισμένοι, πάνω, ευαγγελιστές και κάτω, όρθιοι άγιοι. Στη βόρεια πλευρά του βορειοανατολικού πεσσού είναι ζωγραφισμένος, πάνω, ο άγιος Μάμας καβαλλάρης σε λιοντάρι και κάτω, η Μετάληψη της οσίας Μαρίας της Αιγυπτίας. Άλλες τοιχογραφίες, περισσότερο αποσπασματικές υπάρχουν και στη βόρεια πλευρά της βόρειας τοξοστοιχίας.\nΟι άγιοι που είναι ζωγραφισμένοι στη βόρεια πλευρά της νότιας τοξοστοιχίας είναι διαφορετικής τέχνης και αδιάγνωστοι.\nΗ τέχνη των τοιχογραφιών της βόρειας τοξοστοιχίας και των δυο Γαμματόσχημων πεσσών και των τόξων που στηρίζουν είναι επηρεασμένη από τη δυτική τέχνη. Η επίδραση αυτή είναι πιο έντονη στις μορφές των αγγέλων και των πλαισίων που τις περιβάλλουν, στα εσωρράχια της βόρειας τοξοστοιχίας. Οι τοιχογραφίες αυτές μπορούν να χρονολογηθούν γύρω στο 1500 μ.Χ.\nΒασιλικό παρεκκλήσι, Πυργά\nΑρχάγγελος, Τρεις Ελιές\nΜαρίνα αγία, Φρέναρος\nΓεώργιος άγιος, Φαράγγου\nΙωάννης άγιος, Φλαμούδι


Περί Ελληνικής παιδείας ...... Οταν η πολιτικοοικονομική ελίτ δεν σκέφτεται μόνο τα δικά της παιδιά.\nΑναρτήθηκε από C. enter την Δεκεμβρίου 07, 2012\nΚαυχιόμαστε για την ευφυΐα του λαού μας, το μορφωμένο εργατικό δυναμικό μας και τον μεγάλο αριθμό των πτυχιούχων μας. Πόση αλήθεια (και πόση ουσία) όμως υπάρχει σε όλα αυτά;\nΚάθε 3 χρόνια ο ΟΟΣΑ κάνει ένα συγκριτικό έλεγχο των δεξιοτήτων των μαθητών ανά χώρα μέλος του. Η δική μας θέση λοιπόν είναι στατιστικώς σημαντικά κάτω από το μέσο όρο στα ακόλουθα:\nΟ αριθμός των άριστων μαθητών που διαθέτουμε είναι επίσης σημαντικά κάτω από το μέσο όρο οπότε καταρρίπτεται και η φαντασίωση πως βγάζουμε πολλές διάνοιες. Και φυσικά όσες βγάζουμε τις στέλνουμε έξω γιατί δεν έχουμε μια αξιοκρατική κοινωνία για να τους δώσουμε εδώ τη θέση που δικαιούνται.\nΟι Γάλλοι εκπαιδευτικοί εκτιμούν πως ο μέσος Γάλλος μαθητής στα 15 του βρίσκεται ένα χρόνο πίσω από τον αντίστοιχο Φιλανδό.\nΔυστυχώς, παρατηρώντας τις σχετικές θέσεις της Φιλανδίας, της Γαλλίας και της Ελλάδας στους συγκριτικούς πίνακες ο Έλληνας είναι 6 μήνες πιο πίσω από τον Γάλλο.\nΕννοείται φυσικά πως οι άλλοι δεν γεννιούνται πιο έξυπνοι από εμάς. Έχουν όμως πολύ καλύτερο εκπαιδευτικό σύστημα.\nΓια τους καθηγητές μέσης εκπαίδευσης που θα διαβάσουν τα παραπάνω και θα αρχίσουν πάλι να κλαίγονται για χρήματα θα τους παραπέμψω σε άλλη έκθεση του ΟΟΣΑ σύμφωνα με την οποία οι μισθοί των καθηγητών στην Ελλάδα είναι κάτω του μέσου όρου αλλά η μισθολογική δαπάνη ανά μαθητή πάνω από το μέσο όρο διότι οι δάσκαλοι - καθηγητές εργάζονται πολύ λίγες ώρες σε μικρότερες τάξεις από τους συναδέλφους τους άλλων χωρών.\nΜε την ίδια δαπάνη με την Ελλάδα άλλες χώρες επιτυγχάνουν πολύ καλύτερα επίπεδα εκπαίδευσης για τους μαθητές τους οπότε έχουμε πολλά ακόμη να κάνουμε.\nΕπίσης, ένα εξαιρετικά μεγάλο ποσοστό των δαπανών πηγαίνει σε μισθούς και πολύ χαμηλότερο από το μέσο όρο σε υλικοτεχνική υποδομή.\nΕίμαστε τέλος από τις ελάχιστες χώρες χωρίς αξιολόγηση των εκπαιδευτικών.\nΜε άλλα λόγια, φτιάξαμε ένα εκπαιδευτικό σύστημα που φροντίζει πολύ για τα προνόμια των δασκάλων αλλά ελάχιστα για την εκπαίδευση των παιδιών.\nΠηγή: OECD (2011), Education Policy Advice for Greece, Strong Performers and Successful Reformers in Education, OECD Publishing.


ΡΟΔΗ: Νο δήμος, nο party - Δημοκρατική της Ρόδου\nΡΟΔΗ: Νο δήμος, nο party\n•\tΠλήρης “κάλυψη” Χατζηδιάκου στις προεκλογικές τακτικές και τα πολιτικά “ήθη” συγκεκριμένων Κρατικοδίαιτων παραγόντων και Golden boys.\n•\tΥποψήφιος της παράταξης ΡΟ.ΔΗ. προσφέρει ενδεχόμενες αποδοχές του για φιλανθρωπικούς, κοινωνικούς και πολιτιστικούς σκοπούς.\n•\tΜείζον ηθικό ζήτημα προκύπτει πλέον για την παράταξη του κ Χατζηδιάκου.\nΑρχικά όλοι γίναμε μάρτυρες στα “καμώματα” του κ Τσίπρα που μετέτρεψε το Δήμο σε προεκλογικό κέντρο, διακινώντας προπαγανδιστικό υλικό με δημόσια μέσα.\nΤώρα δημοσιοποιήθηκε και η παραπομπή σε δίκη του υποψηφίου κ Λύμουρα και νυν δημοτικού συμβούλου για τα περιβόητα πάρτι στις “Κάτω Πέτρες”.\nΗ σιωπή του κ Χατζηδιάκου για αυτά τα φαινόμενα και η επιλογή του να τους συμπεριλάβει στο ψηφοδέλτιο φανερώνει την ανοχή του στην νοοτροπία των κρατικοδίαιτων στελεχών του συστήματος.\nΆραγε έτσι αντιλαμβάνεται την σύγχρονη διακυβέρνηση του Δήμου;\nΜε πολιτικό προσωπικό που αντιμετωπίζει την εξουσία ως λάφυρο και τις δομές του Δήμου σε μπουφέ σε All inclusive ξενοδοχείο;\nΤο μόνο που απέμεινε στους φερόμενους τουρίστες του Δήμου είναι να φορέσουν βραχιολάκι για να τους ξεχωρίζει ο Ροδιακός Λαός.\nΑπό ότι φαίνεται όμως δεν έχουν κανένα ενδοιασμό να ομολογούν δημόσια τις πράξεις.\nΣε αντιπαραβολή στην παράταξη ΡΟ.ΔΗ με επικεφαλής τον κ Χατζηευθυμίου υπάρχει η περίπτωση του υποψήφιου για το τοπικό συμβούλιο των Φανών κ. Μανώλη Χατζημιχάλη, που προσφέρει τις αποδοχές του για φιλανθρωπικούς, κοινωνικούς και πολιτιστικούς σκοπούς!!!\nΑυτή είναι η διαφορά ήθους με την οποία προηγείται η παράταξη ΡΟ.ΔΗ με επικεφαλής τον Χατζή Χατζηευθυμίου και γι’ αυτό οι πολίτες μας εμπιστεύονται.’ Εμείς ζούμε για τη Ρόδο ενώ κάποιοι άλλοι κρατικοδίαιτοι θέλουν να ζουν από τη Ρόδο.”\nΥ.Γ. Το μήνυμα των εκλογών που θα λάβουν οι κρατικοδίαιτοι είναι: ” NO ΔΗΜΟΣ NO PARTY”\nγκνθ 18.05.2014 16:41\nΟι του Χατζηδιακου εχουν πατησει την πεπονοφλουδα και τα εβαλαν με το χατζη\nομως ετσι δινουν στρατηγική στο χατζη για β γυρο\nefalkenburg 16.05.2014 16:48\nΕσύ που είσαι άνδρας γιατί βρίζεις ανώνυμα;\nRodosFc 16.05.2014 13:05\nΝαι μιλανε οι αδιαφθοροι!!!!! Χατζη, αρχιλαμογιο ερχεται η σειρα σου! Κυριακη κοντη γιορτη!! Ο Λυμουρας εκανε μια βλακεια και την πληρωνει. Ο Τσιπρας σεν εκανε τιποτα και απλα ειπατε να πιαστειτε απο τα δωρεαν sms…Λιγη ντροπη ρε! Αντρες δεν ειστε (εκτος του κυριου Ταρ&#λια) ;;; Εντελως ανανδρες μεθοδευσεις. Γι’αυτο την Κυριακη θα βρεθειτε στα ταρταρα!


Κύκλος Φωτός - Kyklos Fotos: 10/01/2018 - 11/01/2018\nΑναρτήθηκε από elena athan στις 2:15 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Βιβλία, Πνευματικότητα\nΕίμαστε στην ευχάριστη θέση να σας ανακοινώσουμε την δημιουργία 3 νέων τμημάτων των Ασκήσεων Ηρεμίας & Ψυχικής Ενδυνάμωσης!\nα) Τρίτη 10-12 π.μ Λυσικράτους και & ΄Αρεως στο κάτω Καλαμάκι\nβ) Πέμπτη 20,30 με 22,00 μ.μ στην Λ.Ιωνίας 24\nγ) Παρασκευή 20,00 με 21,30 μ.μ στην Λ. Καλαμακίου 108\nΥπάρχουν λίγες θέσεις ακόμα για όσους ενδιαφέρονται στείλτε μήνυμα στο inbox, η τηλεφωνήστε στο Πολιτιστικό και αθλητικό οργανισμό του Δήμου Αλίμου.\nτηλέφωνο επικοινωνίας 210 9942550β) Πέμπτη 20,30 με 22,00 μ.μ στην Λ.Ιωνίας 24\nΥπάρχουν λίγες θέσεις ακόμα για όσους ενδιαφέρονται στείλτε μήνυμα στο inbox, https://www.facebook.com/elena.athan.71\nή τηλεφωνήστε στο Πολιτιστικό και αθλητικό οργανισμό του Δήμου Αλίμου.\nτηλέφωνο επικοινωνίας 210 9942550\nΑναρτήθηκε από elena athan στις 5:32 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Ανακοινώσεις, Αυτογνωσία, Συναντήσεις\nΗ επιστημονική πλευρά της πνευματικής φυσικής Απόσ...\nΕίμαστε στην ευχάριστη θέση να σας ανακοινώσουμε ...


Ο ΘΕΣγάλα στα «γαλάζια» ψηφοδέλτια – vradini\nΟ ΘΕΣγάλα στα «γαλάζια» ψηφοδέλτια\nΜια εμβληματική υποψηφιότητα για το Νομό Λάρισας, αυτή του γνωστού καινοτόμου επιχειρηματία, εμπνευστή του ΘΕΣγάλα, Θανάση Βακάλη, αποτελεί το μεγάλο όπλο της Ν.Δ. για τις επόμενες εκλογές στη Θεσσαλία. Σύμφωνα με πληροφορίες της «ΒτΚ», η υποψηφιότητά του έχει «κλειδώσει» και θα είναι το μεγάλο ατού της Πειραιώς, καθώς η υποψηφιότητά του εκτός από την εκπροσώπηση του κτηνοτροφικού κόσμου, συμβολίζει τη διεύρυνση και τη συμμετοχή στα κοινά νέων άφθαρτων προσώπων, επαγγελματικά καταξιωμένων. Άλλωστε. για την κατ’ εξοχήν αγροτική Περιφέρεια της Θεσσαλίας στο στρατηγείο της Πειραιώς αναζήτησαν υποψηφιότητες με ερείσματα στον αγροτικό κόσμο της περιοχής. Η «ΒτΚ» παρουσιάζει τα «γαλάζια» ψηφοδέλτια στους Νομούς Λάρισας, Μαγνησίας, Τρικάλων και Καρδίτσας.\nΟ ΘΕΣγάλα Θ. Βακάλης στο ψηφοδέλτιο Σχεδόν έτοιμο είναι το ψηφοδέλτιο στο Νομό Λάρισας. Από τις έντεκα θέσεις του ψηφοδελτίου τις τρεις θέσεις θα λάβουν οι νυν βουλευτές. Ο Μάξιμος Χαρακόπουλος, ο Χρήστος Κέλλας και ο Γιώργος Κατσιαντώνης, ο οποίος προσχώρησε στη Νέα Δημοκρατία από την Ένωση Κεντρώων. Αλλά και άλλα έξι πρόσωπα, σύμφωνα με πληροφορίες, θεωρούνται σίγουροι υποψήφιοι και έχουν «κλειδώσει» οι θέσεις τους στο «γαλάζιο» ψηφοδέλτιο. Αυτά είναι ο πρώην δήμαρχος Λαρισαίων για 16 χρόνια Κώστας Τζανακούλης, ο οποίος στις προηγούμενες εθνικές εκλογές ήταν πρώτος επιλαχών καθώς είχε βγει τρίτος. Η Στέλλα Μπίζιου, δικηγόρος από την Ελασσόνα, που στις προηγούμενες εθνικές εκλογές ήταν τέταρτη. Ο Γιώργος Καραβάνας, βιολόγος, που έχει επιλεχτεί στο Μητρώο Στελεχών του κόμματος και είναι προερχόμενος από τη «Δράση». Από το Μητρώο Στελεχών του κόμματος είναι, επίσης, η δικηγόρος από τον Τύρναβο Αθηνά Σιαφαρίκα, της οποίας η υποψηφιότητα έχει «κλειδώσει». Ο εκπαιδευτικός Γιώργος Αδαμούλης, στέλεχος της Ν.Δ. προερχόμενο από το περιβάλλον Σαμαρά. Το έκτο πρόσωπο του οποίου η υποψηφιότητα έχει «κλειδώσει» και θα είναι η έκπληξη του ψηφοδελτίου είναι ο γνωστός επιχειρηματίας Θανάσης Βακάλης, ο εμπνευστής του ΘΕΣγάλα. Απόφοιτος Ιατρικής, δραστηριοποιείται επαγγελματικά στον χώρο της αγελαδοτροφίας, και από τις αρχές του 2011 είναι πρόεδρος του συνεταιρισμού αγελαδοτρόφων Θεσσαλίας και Πιερίας με την επωνυμία «ΘΕΣγάλα». Πρόκειται για μια ηχηρή υποψηφιότητα που καλύπτει όχι μόνο την ανάγκη της υποψηφιότητας ενός εκπροσώπου των αγροτών, αλλά και της διεύρυνσης, καθώς ο Θανάσης Βακάλης δεν προέρχεται από το στενό κομματικό περιβάλλον, αλλά από τον κεντρώο χώρο. Οι άλλες δύο θέσεις είναι ακόμη ανοιχτές. Τα δυνατά ονόματα τα οποία ακούγονται είναι του πρ. περιφερειακού συμβούλου Θανάση Παιδή από την Ελασσόνα και του οδοντιάτρου από την Αγιά Γιάννη Αναστασίου, που προέρχεται από το Μητρώο Στελεχών. Επίσης, η δικηγόρος Ελένη Αξιόγλου, η οποία είχε στηρίξει την υποψηφιότητα Μητσοτάκη στην κούρσα για τη διαδοχή της ΝΔ. Ερωτηματικό είναι τι θα κάνει ο πρόεδρος της ΝΟΔΕ Χρήστος Καπετάνος. Από τους γενικά, ομολογουμένως, πιο επιτυχημένους πρόεδρους ΝΟΔΕ ακούγεται ότι θα είναι υποψήφιος για δήμαρχος Φαρσάλων, αλλά δεν αποκλείεται και η συμμετοχή του στη λίστα των υποψήφιων βουλευτών.\n«Συνωστισμός» υποψηφίων Στο Νομό Μαγνησίας ο νυν βουλευτής Χρήστος Μπουκώρος θα καταλάβει τη μία θέση του ψηφοδελτίου. Άλλες δύο υποψηφιότητες έχουν «κλειδώσει». Είναι η υποψηφιότητα της πρώην βουλευτή της Ν.Δ. Ζέττας Μακρή, καθώς και η υποψηφιότητα του αντιπεριφερειάρχη Γιώργου Καλτσογιάννη. Ο κ. Καλτσογιάννης ανήκει στο περιβάλλον του Κυριάκου Μητσοτάκη, και είναι μάλιστα κουμπάρος του. Επίσης πολλές πιθανότητες συγκεντρώνει η υποψηφιότητα του γιατρού Κωνσταντίνου Μαραβέγια, ο οποίος προέρχεται από το Μητρώο Στελεχών του κόμματος. Δεν θα είναι, τελικά, υποψήφιος ο Νικήτας Παπαντωνίου, μετά και τα τελευταία γεγονότα και την προφυλάκιση του πατέρα του, αν και ο ίδιος τόνιζε τη συγγενική του σχέση από την πλευρά της μητέρας του με την πολιτική οικογένεια των Καρτάληδων του Νομού Μαγνησίας. Επίσης ενδιαφέρον έχουν δείξει και είναι πιθανοί υποψήφιοι ο δικηγόρος και καναλάρχης Σάκης Κοκκίνης, η Κατερίνα Πατσογιάννη, μέλος της Κεντρικής Πολιτικής Επιτροπής της Ν.Δ. και πολύπειρη στη δημόσια διοίκηση, ο πρώην πρόεδρος της ΟΝΝΕΔ Χρήστος Χρόνης, με ερείσματα στον αγροτικό κόσμο και στη νέα γενιά. Επίσης πιθανή είναι η υποψηφιότητα του Χρήστου Τριαντόπουλου, από την Αγχίαλο. Είναι πρόεδρος των Αγχιαλιτών της Αθήνας και διδάσκει Οικονομικά στο Πανεπιστήμιο Θεσσαλίας και στο ΑΤΕΙ Πελοποννήσου.\nΠρόσωπα από το Μητρώο Στελεχών Δεδομένη είναι η υποψηφιότητα του νυν βουλευτή της Ν.Δ. και πρώην υπουργού Κώστα Σκρέκα. Για τις άλλες πέντε θέσεις στο ψηφοδέλτιο υπάρχει συνωστισμός υποψηφίων. Σίγουρες θεωρούνται οι υποψηφιότητες του πρώην βουλευτή Ηλία Βλαχογιάννη, καθώς και του Μικέλη Χατζηγάκη, γιου του πρώην υπουργού Σωτήρη Χατζηγάκη, ο οποίος έχει αναπτύξει έντονη κινητικότητα στην περιοχή. Πολλές πιθανότητες συγκεντρώνουν οι υποψηφιότητες του γιατρού Ηλία Τσιαούση, προερχόμενου από το Μητρώο Στελεχών, καθώς και του επίσης γιατρού Χρίστου Λιάπη, που και αυτός προέρχεται από το Μητρώο Στελεχών. Εκτός αυτών, την επιθυμία τους για συμμετοχή στο «γαλάζιο» ψηφοδέλτιο έχουν εκδηλώσει ο αγρότης Θανάσης Λιούτας, ο περιφερειακός σύμβουλος Βασίλης Αναγνωστόπουλος, ο Χρήστος Κρητικός, ο Νίκος Σακκάς και ο αντιπεριφερειάρχης Χρίστος Μιχαλάκης. Τις «γυναικείες» θέσεις, λόγω ποσόστωσης, του ψηφοδελτίου διεκδικούν η Χρυσάνθη ΓάλλουΔαλκαφούκη και η Κατερίνα Παπακώστα. Επίσης, θέση στο ψηφοδέλτιο αναζητούν οι πρώην βουλευτές Νίκος Λέγκας και Μιχάλης Ταμήλος. Αυτό που χαρακτηριστικά λένε στον νομό, είναι ότι αυτοί που θέλουν να είναι υποψήφιοι γεμίζουν τρία ψηφοδέλτια της Ν.Δ.\nΑπό την Αυτοδιοίκηση, στο ψηφοδέλτιο Τη μία από τις έξι θέσεις του ψηφοδελτίου της Νέας Δημοκρατίας στο Νομό Καρδίτσας θα καταλάβει ο νυν βουλευτής και γραμματέας της Κοινοβουλευτικής Ομάδας της Ν.Δ. Κώστας Τσιάρας. Σίγουρος θεωρείται ο προερχόμενος από την Αυτοδιοίκηση ο δήμαρχος Μουζακίου για 16 χρόνια και 4 χρόνια δημάρχος Αργιθέας Γιώργος Κωτσός. Για τις άλλες θέσεις πολλές πιθανότητες έχουν η πρώην βουλευτής Ασημίνα Σκόνδρα και ο πρώην βουλευτής Γιώργος Αναγνωστόπουλος. Επίσης κινητικότητα και ενδιαφέρον έχουν επιδείξει ο καρδιολόγος Σωτήρης Κουλουκτής, η δικηγόρος και μέλος της Πολιτικής Επιτροπής της Ν.Δ. Σοφία Τόλια, ο αγρότης Ορέστης Ψάχουλας και ο Κώστας Πάσχος.\nΜεμονωμένο περιστατικό ή ανοίγει νέο μέτωπο;\nΔεν θέλει να ανοίξει μέτωπο με τον Ιερώνυμο


Η μεγάλη απόδραση! Το έσκασε κάτω από τη μύτη των αστυνομικών [vid] | BLOKO\nΑρχική / Απόδραση / ΗΠΑ / Κόσμος / Η μεγάλη απόδραση! Το έσκασε κάτω από τη μύτη των αστυνομικών [vid]\nΗ μεγάλη απόδραση! Το έσκασε κάτω από τη μύτη των αστυνομικών [vid]\n9/09/2016 09:13:00 π.μ. Απόδραση , ΗΠΑ , Κόσμος Edit\nΤι και αν τον είχαν δεμένο με χειροπέδες; Τι και αν βρισκόταν σε δωμάτιο ανάκρισης; Ο Alonso Perez κατάφερε να το σκάσει κάτω από τη μύτη των\nΟ 25χρονος συνελήφθη την Παρασκευή μετά τον φόνο του Mohammed Robinson. Ο ύποπτος πιστεύεται ότι το έκανε σε αντίποινα επειδή δεν άνοιξε την πόρτα για μια γυναίκα.\nΣτο βίντεο φαίνεται η στιγμή που ο Alonso Perez σπάει τις χειροπέδες ενώ έχει φύγει ο ερευνητής από το δωμάτιο ανάκρισης. Μετά ανέβηκε στην καρέκλα, σκαρφάλωσε στην οροφή και δραπέτευσε από το αστυνομικό τμήμα στο Λας Βέγκας.\nΟ νεαρός συνελήφθη ξανά μετά από 5 μέρες, με τον επικεφαλής του αστυνομικού τμήματος να παραδέχεται πως πέρασαν 40 λεπτά μέχρι να καταλάβουν ότι απέδρασε ο Alonso Perez. Παραδέχτηκε επίσης ότι οι αστυνομικοί δεν παρακολουθούσαν το live feed από τις κάμερες ασφαλείας που βρίσκονταν στο δωμάτιο ανάκρισης.


RedMi K30 Pro : Δείτε την διάφανη Explorer έκδοση της συσκευής, αλλά μην περιμένετε να την δείτε στην αγορά - News by Xiaomi Miui Hellas\nΗ Xiaomi είχε κυκλοφορήσει στο παρελθόν και κάποιες ειδικές παραλλαγές των ναυαρχίδων της που είχαν διαφανή πλάτη, με την ονομασία Explorer Edition.\nΈτσι είχαμε δει να κυκλοφορούν οι εκδόσεις Explorer Edition των Mi 8 και Mi 9. Μάλιστα υπήρξαν και φήμες πως η εταιρεία ενδεχομένως θα κυκλοφορούσε και το Mi 10/10 Pro Explorer, αλλά παρά τις διαρροές κάποιων φωτογραφιών που μας έδειχναν την συσκευή, κάτι τέτοιο δεν έγινε τελικά.\nΣήμερα όμως ο Product Manager της Xiaomi, δημοσίευσε στο Twitter το πρωτότυπο ενός Redmi K30 Pro Explorer Edition. Όμως μην βιαστείτε να υποθέσετε πως η εταιρεία θα κυκλοφορήσει μία τέτοια συσκευή.\nRedmi K30 Pro με διαφανή πλάτη\nΟι προηγούμενες Explorer εκδόσεις των Mi 8 και Mi 9 δεν μας αποκάλυπταν στην πραγματικότητα τα εσωτερικά χαρακτηριστικά των συσκευών, αλλά είχαν τοποθετήσει ένα ψεύτικο αυτοκόλλητο πλαστικό πάνελ που απλά έκανε τις συσκευές να είναι πιο όμορφες. Στην περίπτωση τώρα αυτής της Explorer έκδοσης του RedMi K30 Pro που μας δείχνει ο Product Manager της Xiaomi, απλά έχουν αντικαταστήσει την πλάτη της συσκευής με κάποιο διάφανο γυαλί, και αποκαλύπτει όλα τα πραγματικά υλικά με τα οποία είναι κατασκευασμένο.\nΔεν νομίζουμε πως η εταιρεία θα προχωρήσει στην κυκλοφορία κάποιας explorer έκδοσης του RedMi K30 Pro, αλλά αν τελικά το κάνει, σίγουρα θα επαναλάβει τον σχεδιασμό που είχε και το Mi 8 & Μi 9 Explorer Edition, με τα ψεύτικα αυτοκόλλητα πλαστικά πάνελ ώστε να δείχνει πιο όμορφη η συσκευή.\nΤο επίσημο λανσάρισμα του Honor X10 5G έχει προγραμματιστεί για την επόμενη εβδομάδα…


Alfa Romeo Giulia GT50 Concept - Αναγέννηση της φιλοσοφίας Bertone - gocar.gr - GoForward\nH Giulia GT 50 Concept αποτελεί μια σύγχρονη εκδοχή του κλασσικού σχεδιαστικού δημιουργήματος του οίκου Bertone (1960s) με την αυθεντική Giulia GT. Ο Michele Di Mauro και ο Claudio Piccioli είναι δύο σχεδιαστές από τη Ρώμη, που καταπιάστηκαν με την ιδέα εξέλιξης του σχήματος της υπέροχης Giulia GT, γιορτάζοντας έτσι τα 50 χρόνια του μοντέλου.\nΗ Giulia GT παρουσιάστηκε στην Φρανκφούρτη το 1963 και έλαμπε στον κόσμο της αυτοκίνησης για σχεδόν 15 χρόνια. Από την entry level 1.3 Junior, στις άγριες 2000 Veloce και τις αγωνιστικές GTA – GTAM, στρέφει με κάθε τρόπο τα βλέμματα πάνω της.\nΤο πρωτότυπο GT50 υιοθετεί τις παραδοσιακές αναλογίες του αυθεντικού σχεδίου, με πιο έντονες ακμές, μοντέρνα και ρετρό στοιχεία και πιο επιθετικό look. Με μήκος ελαφρώς πάνω από τα 4 μέτρα (4,05 m) και μεταξόνιο 2,42 μέτρων, διατηρεί compact διαστάσεις. Κινητήρας ο 1750 TBi των 235 ίππων, ο οποίος υπόσχεται 250 km/h τελικής ταχύτητας.\nGT 50 Concept\n12 Αυγούστου 2014 11:41


«Ερυθρόλευκη» επέλαση προς την Πόλη! - Age Of Basketball\nHome / ΕΥΡΩΛΙΓΚΑ / «Ερυθρόλευκη» επέλαση προς την Πόλη!\n28 March 2012\tΕΥΡΩΛΙΓΚΑ Leave a comment\nΟ Ολυμπιακός ισοπέδωσε τη Σιένα στον 3ο αγώνα της σειράς, κέρδισε με 75-55, έκανε το 1-2 και, πλέον, την Παρασκευή μπορεί να τελειώσει τη σειρά και να πάρει το εισιτήριο για το φάιναλ φορ. Το επόμενο ματς είναι την Παρασκευή στις 21:45 και ο Πιανιτζάνι θα πρέπει να αλλάξει πάρα πολλά αν θέλει η ομάδα του να έχει ελπίδες. Ο Ολυμπιακός ήταν απίστευτος την Τετάρτη, μετά το πρώτο πεντάλεπτο διέλυσε τη Σιένα, που δεν μπορούσε να βρει το δρόμο για το καλάθι, σκοράροντας 20 πόντους σε 25 λεπτά!\nΤο ματς μπορεί να μην ξεκίνησε ιδανικά για τον Ολυμπιακό, αλλά η συνέχεια ήταν απίστευτη. Οι «ερυθρόλευκοι» έμειναν πίσω με 3-10 στο ξεκίνημα, με τη Σιένα μέχρι 5:45 πριν το τέλος της περιόδου να δίνει την ψευδαίσθηση ότι ελέγχει το ματς απόλυτα. Όμως, σταδιακά, σε ένα κακό επιθετικά δεκάλεπτο, ο Ολυμπιακός έπαιρνε το πάνω χέρι. Η «ερυθρόλευκη» άμυνα έσφιξε πάρα πολύ, η Σιένα έβαλε μόλις 2 πόντους σε 6 λεπτά στην πρώτη περίοδο, και ο Ολυμπιακός άρχισε να πλησιάζει. Πρώτα ήταν ο Κέσελι, μετά ο Μάντζαρης με τρίποντο και τέλος ο Χάινς, για να πάει το ματς στο 10-10.\nΟ Χάινς ισοφάρισε σε 12-12, ενώ ο Πρίντεζης από το λάθος φάουλ του Μος έκανε το 14-12 στο τέλος του δεκαλέπτου. Συνολικά 6:23 έμεινε με μόλις 2 πόντους η Σιένα (ως το 14ο λεπτό), με τον Ολυμπιακό να την πνίγει με την άμυνά του. Οι Ιταλοί ασφυκτιούσαν, τα σουτ του δεν έβρισκαν στεφάνι και όπως πήγαινε το ματς δεν φαινόταν ότι θα μπορέσουν… να ξανασκοράρουν ως το τέλος. Μάλιστα, αυτή δεν ήταν η μόνη φορά στον αγώνα που είχες τέτοια αίσθηση βλέποντας τις δύο ομάδες.\nΟι «ερυθρόλευκοι» είχαν πάει στο 18-14, ο Σλούκας και ο Λο έκαναν το 24-18 και οι Ιταλοί έμοιαζαν να μένουν από σπασμωδικές ενέργειες στο παιχνίδι. Ο Πρίντεζης έγραψε το 29-21, ενώ στο τέλος του ημιχρόνου το τρίποντο του Σλούκα έκανε το 32-21 για την πρώτη διψήφια διαφορά του Ολυμπιακού. Παρότι είχαν 15 λεπτά διακοπή, οι Ιταλοί έμοιαζαν όταν επέστρεψαν στο παρκέ ότι είχαν παραδώσει πνεύμα στο πρώτο ημίχρονο.\nΚαθόλου ανταγωνιστικοί, πιο αργοί, με λιγότερη ενέργεια, φαινόταν σα να είχαν παρατήσει τον αγώνα. Επί 4:22 έμειναν άποντοι στο 3ο δεκάλεπτο, ενώ χρειάστηκαν 6 λεπτά για να βάλουν τους πρώτους εντός παιδιάς πόντους τους. Οι επιθέσεις τους έβρισκαν σε τείχος, με τον Ολυμπιακό να μοιάζει ότι έπαιζε με… 6 παίκτες στην άμυνα και τον Πιανιτζάνι να είναι ανήμπορος στο να βοηθήσει τους παίκτες του. Έξι μαζεμένοι πόντοι του Μάντζαρη έκαναν το 40-21 για το +19 του Ολυμπιακού, που διατηρήθηκε ως το τέλος της περιόδου.\nΑκόμα και όταν οι «ερυθρόλευκοι» έμειναν 3 λεπτά χωρίς πόντο, η άμυνά τους ήταν εκεί, ώστε να μην κινδυνεύσουν. Και δεν ήταν ότι άρχισαν να παίζουν άσχημα ή εγκλωβίστηκαν, απλώς σε 3 επιθέσεις που πήραν φάουλ σε σουτ είχαν 0/6 βολές. Μόλις έκαναν δύο επιθέσεις χωρίς… βολές, η διαφορά πήγε από τους 15 πόντους ξανά στους 19 (44-25), με την 3η περίοδο να τελειώνει στο 48-30.\nΗ Σιένα έβλεπε ότι δεν είχε καμία ελπίδα να πάρει το ματς, το 4ο δεκάλεπτο ήταν πολύ χαλαρό, εξάλλου με 21 πόντους ημίχρονο και 30 σε 30 λεπτά δεν μπορείς να έχεις απαιτήσεις νίκης. Ο Ολυμπιακός ήταν πολύ σοβαρός στο πρώτο πεντάλεπτο της 4ης περιόδου, η άμυνά του συνέχισε να είναι το ίδιο καλή, ο Σλούκας με τρίποντο πήγε το ματς στο 61-35 στο 35ο λεπτό, ο Παπανικολάου έκανε το 63-35 και κάπου εκεί… όλοι άρχισαν να ασχολούνται με το ματς της Πέμπτης, για να θυμίσει παιδική χαρά το τελευταίο πεντάλεπτο.\nΤο επιμέρους σκορ του Ολυμπιακού σε 30 λεπτά από το 3-10 και μετά ήταν 60-25 σε μια αδιανόητη συντριβή της φετινής Σιένα, που ως τώρα έμοιαζε απίστευτα δυνατή. Στο τελευταίο πεντάλεπτο η Σιένα «κέρδισε» με 12-20 αλλά κανείς δεν ασχολήθηκε, εκτός ίσως από τους Ιταλούς που ήθελαν να μετριάσουν την έκταση της ήττας τους.\nΟ Ίβκοβιτς είχε στο μυαλό του το ροτέισον και ήθελε να κρατήσει τους παίκτες τους φρέσκους και ξεκούραστους ενόψει της Παρασκευής, κάτι που ξεκάθαρα δείχνουν και οι χρόνοι συμμετοχής. Ο Χάινς έπαιξε 24 λεπτά, ο Σπανούλης 22, ο Κέσελι 21 και ο Σλούκας 20, με τον Λο στα 19,5 και αυτή ήταν η πεντάδα με τη μεγαλύτερη συμμετοχή, ενώ 10 παίκτες έπαιξαν από 11 ως 24 λεπτά (και από 5 οι Γλυνιαδάκης, Γκεσεβίτσιους).\nΣτα ριμπάουντ και πάλι υπήρχε χαώδης διαφορά, εκτός από το συνολικό 49-29 τα επιθετικά ήταν 18-5. Οι ασίστ ήταν 23-10, τα κλεψίματα 7-4 και τα λάθη 7-12, με τον Ολυμπιακό να μοιάζει ανίκητος. Οι Ιταλοί είχαν 16/47 δίποντα και δεν έδειξαν ότι μπορούν να προβληματίσουν την «ερυθρόλευκη» άμυνα. Ο ΜακΚάλεμπ είχε 6/14, αλλά από εκεί και πέρα, ο Θόρντον 0/6, ο Λαβρίνοβιτς 1/5 και ο Μος 0/4. Μοναδικά κακά μαντάτα οι τραυματισμοί των Πρίντεζη και Ντόρσεϊ (μοιάζουν, πάντως, επιπόλαιοι). Αν ξαναπαίξει έτσι ο Ολυμπιακός την Παρασκευή θα γιορτάσει την πρόκριση στο φάιναλ φορ.\nΟλυμπιακός (Ίβκοβιτς): Χάινς 15 (9ρ.), Άντιτς 6 (6ρ. 5κ.φ.), Σπανούλης 2 (6ασ.), Ντόρσεϊ, Κέσελι 2 (7ρ.), Γκεσεβίτσιους 5 (1), Γλυνιαδάκης 2, Πρίντεζης 4 (5ρ.), Παπανικολάους 9 (1), Μάντζαες 9 (2), Σλούκας 11 (2τρ. 4ρ. 3ασ.), Λο 10 (1τρ. 6ασ.).\nΜοντεπάσκι Σιένα (Πιανιτζάνι): ΜακΚάλεμπ 15 (1τρ. 4ρ.), Ζήσης 2 (3ρ. 2ασ. 3κ.φ. 1/2δ. 0/1τρ.), Άντερσεν 12 (5ρ.), Ρακόσεβιτς 4, Καραρέτο, Θόρντον, Λαβρίνοβιτς 4 (4ρ.), Ρες 8 (2), Στόουνρουκ 6 (2), Αραντόρι 4, Μος.


Μητσοτάκης: Ενημέρωσε τους «27» για την προκλητικότητα της Τουρκίας - Action24\nΜητσοτάκης: Ενημέρωσε τους «27» για την προκλητικότητα της Τουρκίας\n©ΓΡ. ΤΥΠΟΥ ΠΡΩΘΥΠΟΥΡΓΟΥ/ΔΗΜΗΤΡΗΣ ΠΑΠΑΜΗΤΣΟΣ/EUROKINISSI\nΣτην κλιμάκωση της επιθετικής ρητορικής της Αγκυρας απάναντι στην Ελλάδα αναφέρθηκε ο Κυριάκος Μητσοτάκης, σε παρέμβαση του στη σύνοδο κορυφής της ΕΕ.\nΚυβερνητικές πηγές υποστηρίζουν ότι ο Ελληνας πρωθυπουργός έκανε μάλιστα αναφορά στις δηλώσεις που έκανε νωρίτερα σήμερα από τα κατεχόμενα ο Τούρκος αντιπρόεδρος Φουάτ Οκτάι.\n«O πρωθυπουργός της Ελλάδας δίχως να ντραπεί επιχείρησε να παρομοιάσει την ‘ειρηνευτική επιχείρηση της Κύπρου’ με όσα συμβαίνουν στην Ουκρανία» δήλωσε νωρίτερα ο Οκτάι, σχετικά με τα ελληνοτουρκικά.\nΥπενθυμίζεται ότι στην Τουρκία αναφέρθηκε ο πρωθυπουργός Κυριάκος Μητσοτάκης και προσερχόμενος στις εργασίες της Συνόδου Κορυφής της ΕΕ.\n«Είμαι πολύ ικανοποιημένος για το γεγονός ότι το Ευρωπαϊκό Συμβούλιο θα αποφασίσει να χορηγήσει καθεστώς υποψήφιας προς ένταξη χώρας στην Ουκρανία και τη Μολδαβία. Πιστεύω ότι είναι μια πολύ σημαντική απόφαση που λαμβάνει επίσης υπόψη τις σημαντικές γεωπολιτικές εξελίξεις των τελευταίων μηνών», δήλωσε, επίσης, ο πρωθυπουργός.\n«Η Ελλάδα ήταν υπέρ αυτής της απόφασης και είμαστε πολύ ικανοποιημένοι για το γεγονός ότι καταφέραμε να καταλήξουμε σε ομόφωνη απόφαση σε επίπεδο Συμβουλίου. Αυτό θα είναι το πρώτο θέμα στην ατζέντα μας. Σύντομα θα γίνουν ανακοινώσεις».\n«Θεωρώ ότι στέλνεται το σωστό μήνυμα στην Ουκρανία και στη Μολδαβία. Φυσικά, αυτός είναι ένας μακρύς δρόμος. Υπάρχουν αρκετές προϋποθέσεις. Όλοι γνωρίζουν ότι για να ενταχθεί κάποιος στην Ευρωπαϊκή οικογένεια, πρέπει να αναλάβει την “ιδιοκτησία” της διαδικασίας των μεταρρυθμίσεων».\n«Με δεδομένες τις συνθήκες που διαμορφώθηκαν από την βάρβαρη εισβολή της Ρωσίας στην Ουκρανία, πιστεύω ότι ήταν σαφώς η ορθή απόφαση και το σωστό μήνυμα που έπρεπε να σταλεί στον ουκρανικό λαό», είπε ο πρωθυπουργός.\nΜε συντριπτική πλειοψηφία το Ευρωπαϊκό Κοινοβούλιο ενέκρινε το ψήφισμα για χορήγηση στην Ουκρανία και τη Μολδαβία το καθεστώς χώρας υποψήφιας για ένταξη στην ΕΕ. Η σχετική ψηφοφορία ολοκληρώθηκε με 529 ψήφους υπέρ, 45 κατά και 14 αποχές.


Χριστοπούλου Δήμητρα – Σκοπός Ζωής\n27 Νοεμβρίου 2014 29 Ιανουαρίου 2020\nΟνομάζομαι Χριστοπούλου Δήμητρα. Γεννήθηκα και μεγάλωσα στο Ίλιον από δύο γονείς που ο καθένας με τον δικό του τρόπο με δίδαξαν ο μεν πατέρας μου να αγαπώ την ζωή και να αποδέχομαι ότι συμβαίνει στην πορεία μου προσπαθώντας μέσα από αυτό να αντλώ αισιοδοξία και δύναμη, η δε μητέρα μου με τον τρόπο που με αποχαιρέτησε φεύγοντας από αυτή την ζωή, να μην φοβάμαι τον θάνατο.\nΑπό την ενηλικίωση μου και μετά εργάστηκα στον ιδιωτικό τομέα μέχρι το 2016 με ειδικότητα στις δημόσιες σχέσεις. Απέκτησα δυο κόρες οι οποίες είναι το μεγαλύτερο δώρο που μου χάρισε η ζωή,παρόλο που δεν ήμουν πρότυπο μητέρας,γιατί απουσίαζα πολλές ώρες από το σπίτι,λόγο επαγγελματικών υποχρεώσεων . Μέσα από την κοινή μας ζωή,κατανόησα καλύτερα τους δικούς μου γονείς . Συνεχίζουν να με διδάσκουν ακόμα…\nΤο 2016 βρισκόμουν σε ένα κομβικό σημείο της ζωής μου όπως και η πατρίδα μας.\nΉταν από τις φορές εκείνες που νιώθεις ότι το μυαλό και η καρδιά σου είναι συντονισμένα στην ίδια συχνότητα.\nΝιώθεις ταυτόχρονα αδύναμος αλλά και πολύ δυνατός.\nΤότε το εγώ μπαίνει στην άκρη και εστιάζεις στο εμείς!\nΈτσι γεννήθηκε μέσα μου η ανάγκη της δημιουργίας ενός οργανισμού ανθρωποκεντρικού και όχι προσωποκεντρικού. Ενός οργανισμού που ο καθένας από εμάς μπορεί να ακολουθήσει τον προσωπικό του στόχο προσφέροντας ταυτόχρονα στήριξη στις ευπαθείς ομάδες της τοπικής του κοινωνίας , στον οποίο είμαι διαχειρίστρια.\nΑκολουθώντας τις αρχές του “ΣΚΟΠΟΣ ΖΩΗΣ” που είναι:\nΜε βρίσκω, με ανακαλύπτω, με βελτιώνω και με εξελίσσω.\nΣας ευχαριστώ πολύ γιατί σε αυτό το ταξίδι είστε δίπλα μας συνοδοιπόροι. Άλλωστε κανένας μόνος του δεν μπορεί να εξελιχθεί…


Πρώτη καταχώρηση: Παρασκευή, 27 Μαρτίου 2020, 08:43\nΟ δρ Δημήτρης Γρηγοράκης, κλινικός διαιτολόγος-διατροφολόγος, διδάκτωρ Χαροκοπείου, μιλώντας στο zougla.gr, μας δίνει χρήσιμες συμβουλές στο τι να τρώμε για να θωρακίσουμε τον οργανισμό μας από τον ιό.\nΣυγκεκριμένα, ο κλινικός διατροφολόγος μάς αναφέρει τα εξής :\n-Φροντίζουμε τη διατροφή μας τρώγοντας υγιεινά. Αυξάνουμε την κατανάλωση φρούτων και λαχανικών, τα οποία εκτός των άλλων εξαιτίας της υψηλής περιεκτικότητάς τους σε αντιοξειδωτικές ουσίες θα θωρακίσουν αποτελεσματικά το ανοσοποιητικό μας.\n-Τρώμε περισσότερο ψάρι και καρύδια. Τα άφθονα ω-3 λιπαρά που διαθέτουν θα μας βοηθήσουν να δημιουργήσουμε μία σημαντική αντιφλεγμονώδη ασπίδα στον οργανισμό και ταυτόχρονα να προστατεύσουμε το ανοσοποιητικό μας.\n-Καταναλώνουμε άφθονες ελιές, ελαιόλαδο και αβοκάντο, τα οποία είναι πλούσια σε μονοακόρεστα λιπαρά. Τα λιπαρά αυτά παρουσιάζουν ελαφρώς διαφορετικό μηχανισμό δράσης από εκείνον των ω-3, αλλά το ίδιο αποτέλεσμα ως προς την προστασία που παρέχουν στον περιορισμό της φλεγμονής και στη βελτίωση της ανοσοποιητικής μας ικανότητας.\n-Καταναλώνουμε θαλασσινά και άφθονους ξηρούς καρπούς λόγω της υψηλής περιεκτικότητας που διαθέτουν σε ψευδάργυρο και βιταμίνη Ε. Και τα δύο αυτά θρεπτικά συστατικά δημιουργούν ιδιαίτερα μία έντονη ενδογενή αντιοξειδωτική προστασία.\n-Προστατεύουμε τη γαστρεντερική μας υγεία (μην ξεχνάμε ότι το έντερο είναι ο δεύτερος «εγκέφαλος»), μέσω της κατανάλωσης προβιοτικών ουσιών που προέρχονται από το γιαούρτι και το κεφίρ. Ο άξονας εγκεφάλου-εντέρου διαδραματίζει κομβικό ρόλο στη βέλτιστη λειτουργία του ανοσοποιητικού.\n-Καταναλώνουμε σκόρδο και κρεμμύδι, τα οποία είναι γνωστά για την αντική τους δράση, όπως και όσπρια λόγω των φυτοοιστρογόνων που περιέχουν.\n-Βγαίνουμε στον ήλιο (ακόμα και στο μπαλκόνι μας) και καταναλώνουμε μπακαλιάρο, μικρά ψάρια με το κόκκαλο (π.χ. γαύρο, σαρδέλα, αθερίνα κ.λπ.) συκώτι και αυγό, προκειμένου να προσλάβουμε όσο το δυνατόν μεγαλύτερη ποσότητα βιταμίνης D. H βιταμίνη D είναι ίσως το πιο σημαντικό θρεπτικό συστατικό για τη θωράκιση του ανοσοποιητικού μας συστήματος και επομένως έχει ιδιαίτερη σημασία η καθημερινή πρόσληψή της, έστω και μέσω συμπληρώματος διατροφής. Προς την κατεύθυνση αυτή συμβάλλει η κατανάλωση μουρουνέλαιου, το οποίο περιλαμβάνει τον μοναδικό συνδυασμό βιταμίνης D και ω-3 λιπαρών και μάλιστα σε απόλυτα βιοδιαθέσιμη μορφή. Το μουρουνέλαιο της επιλογής μας θα πρέπει να είναι ιδιαίτερα υψηλής ποιότητας, κατά προτίμηση να προέρχεται από τη Νορβηγία, εφόσον θεωρείται το καλύτερο στον κόσμο, και βέβαια να αγοράζεται από γνωστό και αξιόπιστο προμηθευτή.\n-Την ίδια ώρα, θα πρέπει να αποφεύγουμε το λίπος κρέατος, τα τρανς λιπαρά (αλλαντικά επεξεργασμένα κρέατα κ.λπ.), το πρόχειρο (γρήγορο) φαγητό, τα μη εποχικά τρόφιμα που μπορεί να περιέχουν υψηλή ποσότητα φυτοφαρμάκων, τις τροφές που είναι πλούσιες σε συντηρητικά, τα τρόφιμα που περιέχουν πρόσθετα (χρωστικές) τροφίμων και φυσικά τη ζάχαρη.\nΤελευταία ενημέρωση: Παρασκευή, 27 Μαρτίου 2020, 09:04


10 μικρές λεπτομέρειες που κάθε άντρας παρατηρεί σε μια... - Y-olo.gr\nΑΚΟΜΑ ΚΙ ΑΝ ΔΕΝ ΤΟ ΠΑΡΑΔΕΧΤΕΙ ΟΥΤΕ ΣΤΟΝ ΕΑΥΤΟ ΤΟΥ!\nΑναμφισβήτητα, μία σχέση για να θεωρηθεί πετυχημένη πρέπει να χτιστεί πάνω σε στέρεες βάσεις. Σωστή και πραγματική επικοινωνία, εμπιστοσύνη, κατανόηση, συμβιβασμοί, έρωτας είναι κάποιες από τις βάσεις αυτές. Αρκούν όμως από μόνες τους; Προφανώς όχι. Όταν αναλύεις ερωτικές σχέσεις σε νεαρές ηλικίες, όπου οι προτιμήσεις αλλάζουν από τη μία μέρα στην άλλη, συνειδητοποιείς πως για να υπάρχει μέλλον σε έναν δεσμό ο οποίος δε θα κρατήσει έναν και δύο μήνες, απαιτούνται και κάποιες λεπτομέρειες που θα λειτουργήσουν ως το κερασάκι στην τούρτα. «Δένοντας» και τελειοποιώντας την τούρτα παράλληλα. Ως άντρας μπορώ να μιλήσω για τις λεπτομέρειες που κάνουν τη διαφορά στα δικά μας μάτια. Είμαι σίγουρος όμως, πως κάθε γυναίκα μπορεί να κάνει μια παρόμοια λίστα με τα στοιχεία εκείνα που εξυψώνουν τον ιδανικό σύντροφο στο δικό της μυαλό. Ίσως στο μέλλον δημοσιεύσουμε κάτι τέτοιο στο Neopolis. Μέχρι τότε...\n1. Όταν της αρέσουν τα παιδάκια\nΔεν είναι τυχαίο και σε καμία περίπτωση δεν είναι ψέμα αυτό που λένε πως οι άντρες ψάχνουμε μια γυναίκα που θα μας περιποιηθεί και θα αντικαταστήσει στην ουσία τη μαμά στη ζωή μας. Πείτε με «μαμάκια» ή οτιδήποτε παρόμοιο, αυτή όμως είναι η αλήθεια. Βλέποντας μία κοπέλα λοιπόν, η οποία δείχνει να αγαπά τα μικρά παιδάκια, να τους δίνει σημασία, να παίζει μαζί τους και να συμπεριφέρεται προστατευτικά απέναντί τους, μας κάνει αν μη τι άλλο ένα κλικ παραπάνω. Φανταζόμαστε τον εαυτό μας στη θέση του μπόμπιρα κι ασυναίσθητα τη συνδυάζουμε με μια κατασταλαγμένη κι ώριμη γυναίκα που έχει αξίες και στόχους στη ζωή της και δεν ενδιαφέρεται μόνο για την καλοπέραση, το μανικιούρ και την ντουλάπα της.\n2. Όταν περιποιείται τον εαυτό της πριν ξυπνήσουμε\nΤολμάω να πάω κόντρα στο ρεύμα, να γράψω τη γνώμη μου κι από εκεί και πέρα να κόψω αντιδράσεις. Ο κανόνας λέει το εξής: στους άντρες αρέσει η κοπέλα τους κάθε πρωί που είναι άβαφη, απεριποίητη κι απολύτως ...αθώα. Είναι όμως έτσι; Ή απλά πρόκειται για ασφαλή απάντηση σε αντίστοιχου είδους ερωτήσεις; Κάτι σαν το «η εμφάνιση δεν παίζει ρόλο» ξέρω ‘γω. Τέλος πάντων, τουλάχιστον στα ξεκινήματα μιας σχέσης έχω την εντύπωση πως σε κάθε άντρα αρέσει όταν η κοπέλα του περιποιείται τον εαυτό της και θέλει να δείχνει πάντοτε όμορφη μπροστά του. Με αυτόν τον τρόπο, δημιουργείται αυθόρμητα ένας «μύθος» και μια ωραιοποίηση στα μάτια του η οποία μπορεί να αποβεί ιδιαίτερα σημαντική με το πέρασμα των μηνών. Σαφώς όμως, δεν υπάρχει λόγος να το παρακάνετε. Παν μέτρον άριστον...\n3. Όταν φορά τα ρούχα μας\nΕδώ θα ακολουθήσω πιστά την άποψη της πλειοψηφίας. Δεν υπάρχει καλύτερο πράγμα από απόγευμα Κυριακής στο σπίτι, με τη φίλη σου να φορά το φαρδύ φούτερ του Harvard ας πούμε (χειμώνας) ή το μεγάλο μπασκετικό σορτσάκι σου (καλοκαίρι). Και για να γίνω πιο κυνικός, το δεύτερο θα της κάνει απίστευτο κώλο. Εγγυημένο. Εγγύηση ωστόσο, αποτελεί και το πουκάμισό μας μετά από 2-3 γύρους ωραίου κι απολαυστικού σεξ. Κι αφήστε τις fashion bloggers να κόπτονται για τάσεις του 2015...\n4. Όταν ασχολείται με τον αθλητισμό απλά και μόνο για να συζητήσουμε\nΥπάρχουν δύο ειδών γυναίκες. Αυτές που θα χλευάζουν τις νύχτες του Champions League, θα βλέπουν Pretty Woman ή Τιτανικό την ώρα του μπασκετικού Final 4 ή θα σε κοροϊδεύουν για τα οπαδικά (Ολυμπιακά, Παναθηναϊκά, ή οποιαδήποτε τέλος πάντων) συναισθήματά που τρέφεις από μικρό παιδί. Από την άλλη, υπάρχουν κι εκείνες που κουβέντα στην κουβέντα θα υποκύψουν στον πειρασμό και θα καθίσουν να δουν αγώνα μαζί σου έστω κι αν τις πρώτες φορές θα εστιάζουν μόνο στα μούσκουλα των αθλητών. Επειδή ο αθλητισμός όμως, μπορεί να γίνει πραγματικά εθιστικός, μην παραξενευτείς αν η κοπέλα σου ανήκει στη δεύτερη κατηγορία γυναικών και την πιάσεις σε ανύποπτη στιγμή να διαβάζει Sport24 και Gazzetta. Είναι εύκολα αντιληπτό πάντως, ποιο είδος θα επιλέγαμε αν ήταν απόλυτα στο χέρι μας...\n5. Όταν ζηλεύει\nΚοπέλα που δε ζηλεύει το αγόρι της, είναι κοπέλα που δεν ξέρει τι εστί έρωτας. Ως εκείνο το σημείο τουλάχιστον. Αν ενώ έχετε βγει έξω, εσύ κοιτάζεις την αιθέρια ύπαρξη που περνά από δίπλα και δεν ακούσεις στο αυτί σου την συρτή φωνή της να την ανεβοκατεβάζει «σκυλού», «εύκολη», «ανοιχτοπόδα», «φθηνή», «βιζιτού» και δεν ξέρω κι εγώ τι άλλο, τότε καλύτερα να ψάξεις για κάποιον άλλο, μεγάλο έρωτα. Προφανώς υπάρχουν και οι εξαιρέσεις που επιβεβαιώνουν τον κανόνα, αλλά εδώ ασχολούμαστε με τους κανόνες.\n6. Όταν μας αγκαλιάζει στον ύπνο της\nΔεν υπάρχει πιο αυθόρμητη και ειλικρινή κίνηση από κάτι τέτοιο. Μέσα στη νύχτα, εκεί που και οι δύο βρίσκεστε κάπου ενδιάμεσα στα όνειρα και την πραγματικότητα, αισθάνεσαι τα χέρια της φίλης σου να σε αγκαλιάζουν και το κορμί της να σφίγγεται πάνω σου επιζητώντας την «ασφάλεια» της αγκαλιάς σου. Δε γυρνάς, δεν κουνιέσαι, δεν κάνεις το παραμικρό. Απλά χαμογελάς, ευχαριστείς για το πόσο τυχερός είσαι και συνεχίζεις τον ύπνο σου.\n7. Όταν προσπαθεί να μας ανταγωνιστεί\nΟι γυναίκες είναι εκ φύσεως περισσότερο ανταγωνιστικές από εμάς τους άντρες αφού προσπαθούν πάση θυσία να έρχονται πρώτες και καλύτερες σε οτιδήποτε κι αν κάνουν. Όταν βλέπουμε τη φίλη μας όμως, να ανταγωνίζεται με εμάς (σε λογικά και θεμιτά πλαίσια προφανώς) νιώθουμε μια αγαλλίαση και περηφάνια κι αυτό γιατί είναι προφανής η εκτίμηση της στο πρόσωπό μας. Κι ως γνωστόν, ο ειλικρινής θαυμασμός μιας γυναίκας είναι μακράν ο πιο δύσκολος να κερδηθεί...\n8. Όταν «φοβάται» τη μητέρα μας\nΑναφέρθηκα, έστω κι έμμεσα, στη μητέρα στο #1 bullet του άρθρου. Στο δικό μας μυαλό, η σύνδεση της μαμάς με την κοπέλα μας είναι ξεκάθαρη. Όταν αυτή η σύνδεση γίνεται αντιληπτή κι από την ίδια τη σύντροφό μας η οποία φοβάται για την άποψη της ...πεθεράς της και προσπαθεί με κάθε τρόπο να την εντυπωσιάσει και να φανεί αντάξια των προσδοκιών της είναι κάτι που μας αρέσει, μας χαροποιεί και μας κάνει να τη δούμε ακόμη πιο σοβαρά απ’ ότι πριν. Άλλωστε, σε κάτι τέτοιες λεπτομέρειες ξεχωρίζουν οι πετυχημένες σχέσεις από εκείνες που δεν έχουν στον ήλιο μοίρα.\n9. Όταν φορά κάτι, απλά και μόνο επειδή μας αρέσει\nΑς μην κρυβόμαστε, είμαστε 20χρονοι και μιλάμε για σχέσεις μεταξύ αντρών και γυναικών. Προφανώς κάπου σε αυτήν τη συζήτηση πρέπει να χωρέσουν κι ορισμένα πράγματα σεξουαλικού τομέα και ύφους. Κι εμείς οι άντρες, ως καθαρά οπτικά όντα, φανταζόμαστε, ερεθιζόμαστε κι εκφράζουμε τον έρωτά μας όταν έχουμε μια σύντροφο δίπλα μας η οποία φορά σέξυ κι ελεγχόμενα προκλητικά ρούχα. Το ντύσιμο της κοπέλας μας δε μας ενδιαφέρει αν είναι ακριβό, ψαγμένο, εναρμονισμένο με τις τάσεις της μόδας και δεν ξέρω κι εγώ τι άλλο. Εκείνο που κάνει τη διαφορά είναι το ντύσιμο που θα εξάψει τη φαντασία μας. Κι όταν ντύνονται έτσι, δε γίνεται παρά να μας ...σκλαβώσουν!\n10. Όταν προσπαθεί να «δέσει» με την παρέα μας\nΚαι τέλος, ένας άντρας θα ξεχωρίσει και θα συμπεριλάβει στην καρδιά του την κοπέλα εκείνη που δε θα κακοχαρακτηρίζει τους κολλητούς του, δε θα αναφέρεται σε αυτούς σαν τίποτα απολίτιστα γουρούνια αλλά θα προσπαθήσει να ενταχθεί στην παρέα και να διασκεδάζει κάθε φορά που θα βγαίνουν όλοι μαζί έξω. Είτε για καφέ είτε για ποτό είτε για επιτραπέζια και ταινία στο σπίτι. Βέβαια, αξίζει να σημειωθεί πως αυτή η οικειότητα με τους φίλους μας πρέπει να είναι απολύτως ελεγχόμενη. Πρώτον, επειδή τα πολλά «κολλητηλίκια» δημιουργούν ζήλιες και προστριβές και δεύτερον επειδή οι κολλητοί μας ήταν δικοί μας κολλητοί πριν τη σχέση και τέτοιοι οφείλουν να παραμείνουν. Ξεκάθαρα πράγματα…\nTAGS σεξ, φλερτ, έρωτας, σχέση, άντρες\nRelationships| Ξέρεις πώς να ξεχωρίσεις τη σοβαρή σχέση από τις άλλες;


Δύο παίκτες υπό αποχώρηση στην Κύμη – Sportrikala.gr\nΒρίσκεστε εδώ: Sportrikala.gr » ΜΠΑΣΚΕΤ » BASKET LEAGUE » Δύο παίκτες υπό αποχώρηση στην Κύμη\nΔύο παίκτες υπό αποχώρηση στην Κύμη\nαπο: sportrikala στις: Τρίτη 11 Οκτ 2016 σε: BASKET LEAGUE | σχολια : 0\nΣε μερικές ημέρες όλα μπορούν να αλλάξουν στην Κύμη\n«Είμαστε σε διαδικασία να αλλάξουμε πράγματα, τις επόμενες ημέρες θα μάθετε περισσότερα«, ανέφερε ο νεαρός τεχνικός. Κι η αλήθεια είναι πως μέσα στην εβδομάδα είναι πολύ πιθανό να προκύψουν ανακατατάξεις στο ρόστερ των νεοφώτιστων, ειδικά από τη στιγμή που οι Μούσα Αμπντούλ Αλίμ και Τζουάνια Γκριν δεν έχουν πείσει με την παρουσία τους.\nΣτην πόλη της Εύβοιας υπάρχουν έντονες σκέψεις προς αντικατάστασή τους, εφόσον όμως προκύψει κάποια αξιόλογη περίπτωση από το εξωτερικό. Κοινώς, δεν πρόκειται να πουν «αντίο» πριν υπάρξει συμφωνία με τους αντικαταστάτες τους. Γι αυτό μην σας κάνει εντύπωση αν τους δείτε να αγωνίζονται απέναντι στον Κόροιβο (17/10, 17:00).\nΣε κάθε περίπτωση πάντως έχει γίνει σαφές πως αμφότεροι παίκτες είναι στην transfer list των «μπλε», με τις πιθανότητες αντικατάστασής τους να είναι κάτι παραπάνω από αυξημένες. Ήδη μάλιστα έπεσαν στο τραπέζι τα πρώτα ονόματα, με εκείνο του Βάιντας Καρινιάουσκας να είναι ένα εξ αυτών.\nΟ 23χρονος πλεϊμέικερ διέπρεψε πέρσι με τη φανέλα της Κύμης Seajets, βοηθώντας σημαντικά στην κατάκτηση του τίτλου και την άνοδο στην Stoiximan.gr Basket League. Μέσω της ομάδας του Βασίλη Μπρατσιάκου κατάφερε μάλιστα να κερδίσει μια θέση στην εθνική ομάδα της Λιθουανίας στους Ολυμπιακούς Αγώνες του Ρίο, κι από εκεί ένα καλό συμβόλαιο στην Καντού. Η παρουσία του όμως στην ιταλική ομάδα είναι κατώτερη των περιστάσεων, κάτι που σε συνδυασμό με το 0/2 της ιταλικής ομάδας στη Lega Basket τον έχει μετατρέψει σε πρώτο επιλαχόντα για αποχώρηση.\nΆρθρα : 16734\nΔΙΕΘΝΗ - ΔΙΟΡΓΑΝΩΣΕΙΣ - Τετάρτη 23 Μάι 2018 12:27\nΜΠΑΣΚΕΤ - Τετάρτη 23 Μάι 2018 12:24\nΣΤΟ ΠΑΡΑΣΚΗΝΙΟ - Τετάρτη 23 Μάι 2018 12:22\nΚριστιάνο Ρονάλντο: Η βιολογική μου ηλικία είναι 23 ετών\nSuper League - Τετάρτη 23 Μάι 2018 12:11\nΠΟΔΟΣΦΑΙΡΟ - Τετάρτη 23 Μάι 2018 11:12\nΠΟΔΟΣΦΑΙΡΟ - Τετάρτη 23 Μάι 2018 06:42\nΣτιγμές από το Φιλανθρωπικό (Φωτορεπορτάζ)\nΤετάρτη 23 Μάι 2018 06:05


Το taekwondo σου διδάσκει την πειθαρχία - Pillowfights.gr\nΤο taekwondo σου διδάσκει την πειθαρχία\nHome Χαμένη στη γραφή Το taekwondo σου διδάσκει την πειθαρχία\nΣταματία Μάστορα 13/10/2018\nΈχεις ακούσει ποτέ για τον έρωτα με την πρώτη κλοτσιά; Αν όχι, τότε θα έχεις σίγουρα ακούσει για την πρώτη αγάπη. Που δεν είναι άλλη από εκείνη την αγάπη για τον εαυτό μας κι εκείνο το πάθος να μπορούμε να προστατευτούμε εμάς από το καθετί.\nΈτσι επιλέγουμε μια μέθοδο αυτοάμυνας. Η οποία αυτοάμυνα δεν πρέπει αναγκαστικά να περιέχει κάποιο ξίφος, κάποιο τόξο ή ακόμη κι ένα απλό ξύλο αλλά τα δυο άκρα σου, τα χέρια και τα πόδια σου. Τα οποία αρκούν να κερδίσουν τη μάχη και την προστασία σου.\nΣήμερα όμως θα πούμε για το ταε κβο ντο, το οποίο είναι ένα άθλημα αυτοάμυνας και οποίος το έχει δοκιμάσει σίγουρα το έχει ερωτευθεί. Και μιας και μιλήσαμε για αυτοάμυνα να ξεκαθαρίσουμε σε ‘κείνους που νομίζουν ότι το ταε κβο ντο είναι ένα βίαιο άθλημα που προκαλεί, πως για εμάς, σημαίνει πειθαρχία. Ένα σχολείο καλών τεχνών που διαφέρει από εκείνες της ζωγραφικής, της μουσικής ή της αρχιτεκτονικής. Είναι ένα σχολείο που μοιράζεται σε τάξεις, ανάλογα του χρώματος της ζώνης αλλά και της εμπειρίας σου.\nΌπως και σε κάθε σχολείο έτσι και σ’ αυτό δίνεις εξετάσεις για να περάσεις την τάξη. Βέβαια, η δίκη μας εξέταση είναι λίγο πιο κορεάτικη, όμως δεν παύει να είναι το ίδιο καθοριστική.\nΜοιρασμένοι λοιπόν στα γκρουπάκια πολεμάμε κάθε φορά μ’ έναν αντίπαλο, ο οποίος έχει πρόσωπο άλλου, αλλά αίσθηση του εαυτού μας. Δηλαδή, πολεμάμε με τον εαυτό μας για να του δείξουμε το ποσό δυνατοί είμαστε, σαν δυο καλοί αντίπαλοι.\nΚαι για να κάνω και μια αναπόληση του παρελθόντος, θυμάμαι μια παλιά ανάμνηση από τα χρόνια που έλεγε ότι ταε κβο ντο, σημαίνει τρία πράγματα. Πόδι, χέρι και μυαλό. Ο τρόπος να μάχομαι μόνο με το σώμα μου. Είναι ο κανόνας μας, να θυμόμαστε το τι σημαίνει αυτό το Ολυμπιακό άθλημα. Κι έτσι μάθαμε, κι ερωτευτήκαμε.\nΓια όσους νομίζουν πως αυτό που κάνουμε λέγεται βία, θα απαντήσω μόνο με τις βασικές αρχές του αθλήματος. Να έχεις πάντα ευγένεια, εντιμότητα, επιμονή, αυτοέλεγχο κι ακατάβλητο πνεύμα. Αν σήμερα πολεμάς τις αντιξοότητες με ευγένεια, αν είσαι σε εντιμότητα κι αν έχεις επιμονή να κερδίζεις ό, τι θέλεις, τότε σίγουρα έχεις μια βασική ιδέα.\nΟ σεβασμός που δείχνουμε κάνοντας τα πούμσε μας μπροστά στους κριτές, είναι αυτό που θυμάμαι πιο έντονα. Αφήνουμε το σώμα μας ελεύθερο να κινηθεί στις κινήσεις του μυαλού, υπενθυμίζοντάς μας τι πρέπει να κάνουμε. Να κερδίσουμε. Τη μάχη με τον εαυτό μας, τη μάχη με τον αθλητισμό, τη μάχη με έναν αντίπαλο κι ακόμη και τη μάχη για την προστασία μας.\nΚαι γι’ αυτό λεγόμαστε μαχητές κι το άθλημά μας δεν είναι βίαιο, είναι πειθαρχία ζωής. Να ξέρεις πως μας απαγορεύεται να χρησιμοποιήσουμε αυτές τις τεχνικές στο σχολείο ή στη δουλειά ή οπουδήποτε άλλου που δεν είναι μια σοβαρή μάχη προστασίας. Και λοιπόν τι νομίζεις; Θα ρισκάρουμε το πάθος μας για να δείξουμε ότι μπορούμε; Διότι, οποίος το εκμεταλλεύτηκε σε λάθος στιγμή, πολύ απλά δεν εκπαιδεύτηκε σωστά.\nΜαχητές μου μην τα παρατάτε ποτέ, διότι όπως μάθαμε, τη μάχη ένας θα τη κερδίσει. Ιν Νάε.\nΕμείς που θα μετακομίζουμε μέχρι να βρούμε μέρος να μας ταιριάζει!\n5 περσόνες ταξιδιωτών που βρίσκεις στο αεροδρόμιο


Σκέψεις των 0.04 ευρώ | Αυθόρμητες μεταβολές\nΣκέψεις των 0.04 ευρώ\n04 Ιαν. 2018 Δεν επιτρέπεται σχολιασμός στο Σκέψεις των 0.04 ευρώ\nΕίχα αποφασίσει να μην σηκώσω το κεφάλι μου από τη μελέτη μου κι έτσι να μην εμπλακώ σε καμία από τις μεγάλες πολιτικές αντιπαραθέσεις της περιόδου. Το “μικρό” θέμα του φόρου στην πλαστική σακούλα, όμως, έσπασε αυτή μου την απόφαση για τους λόγους που φαίνονται στο σημείωμα που δημοσίευσα χθες.\nΗ σχετική συζήτηση μού άφησε μια πικρή γεύση. Όσο το σκεφτόμουν, άρχισα να συνειδητοποιώ το γιατί. Στο χθεσινό ποστ έγραφα ότι αυτό το θέμα του νέου φόρου, όσο μικρό και να φαίνεται, συμπυκνώνει μέσα του την ουσία της κυβερνητικής πολιτικής. Δεν ήξερα όταν το έγραφα ότι μάλλον συμπυκνώνει πολύ περισσότερα, όπως το γιατί δεν υπάρχει ουσιαστική αντίσταση στην κυβερνητική πολιτική. Μια γρήγορη αναδρομή στις συζητήσεις που προηγήθηκαν και που παρακολούθησα -όπως είπα- πρακτικά εξωτερικά, μου αποκάλυψε το τραγικό κοινό τους χαρακτηριστικό.\nΗ συλλογικότητα του κόσμου της αντίστασης, και η όποια πολιτική ενότητα απέρρεε απ’αυτήν, έχει πια χαθεί. Η συγκολλητική ουσία του “αντιμνημονίου”, όσο ισχυρή ή αδύναμη πολιτικά και να ήταν, από τη στιγμή που ο ΣΥΡΙΖΑ την απέδειξε άχρηστη, δεν άφησε πίσω της κανέναν σοβαρό πολιτικό δεσμό μεταξύ των ανθρώπων που βρέθηκαν στο δρόμο τα προηγούμενα χρόνια.\nΣήμερα, οι περισσότεροι (με ελάχιστες φωτεινές εξαιρέσεις) ακολούθησαν το θλιβερό σπιράλ του ΤΙΝΑ και γύρισαν (πολύ πιο εξαθλιωμένοι και κουρασμένοι) στους «ιδιαίτερους» τρόπους ύπαρξης που γνώριζαν καλά πριν το κίνημα του ’10-’14. Η πολιτική τους συνείδηση πάνω-κάτω ξαναγύρισε στα ιδιαίτερα ταυτοτικά εμβλήματα με τα οποία πορευόταν σε μια ζωή χοντρικά “στον αυτόματο”: άλλος με τις ρηχές οικολογικές του ανησυχίες, άλλος να μας λέει “φασίστας είναι εκείνος που καπνίζει δίπλα σου”, άλλος στη φανατική προώθηση των αρετών της χορτοφαγίας, άλλος αναμασώντας μηχανικά και χωρίς ελπίδα πειθούς τσιτάτα που αποδίδονται αμφίβολα σε κάποιον μεγάλο του μαρξισμού, άλλος με όλη του την ελπίδα για την αλλαγή του κόσμου στην κατάληψη στέγης της γειτονιάς του κ.ο.κ.\nΣ’αυτό το έδαφος είναι που ο αποσπασματικός και αλλοπρόσαλλος τρόπος που συγκροτείται η κυρίαρχη νοοτροπία κάνει πάρτυ. Η συγκολλητική πολιτική ουσία δεν διασφάλιζε μόνο μια αυξημένη συμμετοχή στο “δρόμο”, αλλά και ένα ανέβασμα της συνείδησης των αγωνιστών. Αυτό, επειδή ανάγκαζε όλα τα ζητήματα να θεωρούνται μέσα από τον μεγάλο πολιτικό στόχο, επειδή τα πέρναγε από το κόσκινο του συνολικού. Και το “αχανές” συνολικό το φέραμε αντίπαλο στα μέτρα μας μόνο αφότου πιστέψαμε στη δυνατότητα μιας συνολικής νίκης. Ποιος στ’αλήθεια αναρωτήθηκε ποτέ αν η Χ παράγραφος του Υ μνημονιακού νόμου προηγούμενων κυβερνήσεων θα μπορούσε να έχει κάποια θετική επίδραση οπουδήποτε; Κανείς. Η μνημονιακή επίθεση θεωρούνταν ως σύνολο, και πολύ καλά έκανε.\nΈχει σημασία αυτή η θλιβερή κατάσταση; Δεν είναι καλό ο καθένας να ασχοληθεί με το πεδίο εκείνο της κοινωνικής ζωής που τον ενδιαφέρει περισσότερο κι άρα θα δράσει με όρεξη και πάθος; Όχι, στο βαθμό που αυτό μας μεταμορφώνει σε μάζα, και μάλιστα εκείνο το ξεχωριστό είδος μάζας που χειραγωγείται εύκολα, αρκεί να του χαϊδέψεις την ταυτότητα. Με όλα αυτά, κι αυτό είναι κάτι που σκέφτομαι με σχετική απελπισία από χθες, δεν μπορώ να φανταστώ, για παράδειγμα, καμία από τις μεγάλες επιθέσεις που ετοιμάζονται ενάντια στη Δημόσια Εκπαίδευση να βρίσκει απέναντί της κάποιο σοβαρό κοινωνικό μπλοκ. Μου φαίνεται απίστευτο το να καταλάβει κανείς πώς η εξαγγελία για “λιγότερα μαθήματα στο Λύκειο” δεν λογοδοτεί σε κάποιον αγώνα μας ενάντια στην εντατικοποίηση, μα ακριβώς στο αντίθετο στα πλαίσια της συνολικής επίθεσης. Τώρα πια, μου είναι ξεκάθαρο το πώς αρκετοί σύντροφοι απέτυχαν να δουν την ουσία πίσω από τη λεγόμενη “θεματική εβδομάδα” και απορούσαν πώς γίνεται η Άκρα Αριστερά στην Εκπαίδευση να αντιτίθεται σε “μια ευκαιρία να τεθούν ζητήματα όπως οι έμφυλες ταυτότητες”. Τώρα καταλαβαίνω το γιατί όταν θα φωνάζουμε μεθαύριο ότι η κατάργηση των Πανελλαδικών μέσα στο πλαίσιο της εκπαιδευτικής αντιμεταρρύθμισης είναι απλά ένας κρίκος της και καμία σχέση δεν έχει με τα δικά μας προτάγματα, που φυσικά οδηγούσαν στην (και απαιτούσαν την) κατάργηση κάθε ταξικού φραγμού, θα είμαστε ολομόναχοι.\nΚάθε κατεργάρης στον πάγκο του, λοιπόν. Όλοι εναντίον όλων. Πλήρης άρνηση στη συγκεκριμένη κατανόηση του κόσμου στον οποίο ζούμε, κατανόηση που έρχεται μόνο μέσα από το συνολικό και όχι από το αποσπασματικό. Η χαρά του δημαγωγού, εκείνου που θα έρθει κραδαίνοντας ένα νέο συγκολλητικό όραμα στο χέρι.\nΝα αρνηθούμε αυτή την εξέλιξη. Να μην παραδοθούμε σ’αυτό το αξιολύπητο κλίμα. Με την επίγνωση ότι η Ιστορία δεν έχει τελειώσει, με την επίγνωση ότι οι μάχες που αναπόφευκτα θα έρθουν πρέπει να βρουν όσο το δυνατό περισσότερους συντρόφους/ισσες σε ετοιμότητα, να επιμείνουμε στην αναζήτηση των συνολικών αιτιών, των συνολικών απαντήσεων, να απλώσουμε την κριτική μας, να την εντείνουμε, να την κάνουμε όλο και πιο συγκεκριμένη. Πραγματικά, γράφοντας αυτό το σημερινό σημείωμα δεν έχω την παραμικρή ιδέα για το πόσοι/ες μπορεί να αισθάνονται ότι τους αφορά. Δεν είναι η πρώτη φορά όμως. Έτσι πάει.\nΒάζω εδώ από κάτω μια όμορφη διασκευή, γιατί πολύ το βαρύναμε βραδιάτικα. Αν δεν σε αφορά τίποτε από τα παραπάνω, τουλάχιστον τσέκαρε αυτή την καταπληκτική μπάντα.\nPrevious Plastic passion Next Η απεργία και οι λάτρεις της αριθμητικής


Ενίσχυση Επαγγελματικού Προφίλ (Image building) και Ικανοτήτων Παρουσίασης - Conicon\nΤο άτομο ήρθε αρχικά να κάνει καθοδήγηση για βελτίωση των ικανοτήτων παρουσίασης και εξελικτικά να ενισχύσει και να εδραιώσει το επαγγελματικό του προφίλ τον τομέα του ενδιαφέροντος του που ήταν να διαπρέψει ως Blogger και Παρουσιάστρια.\nΑρχικά καθορίστηκε η αποτελεσματικότητα στην παρουσίαση και κατά πόσο μπορούσε αυτό να ενδυναμωθεί (προφορική επικοινωνία, γλώσσα του σώματος). Αφού έγινε η εξακρίβωση του επιπέδου του ατόμου, άρχισε η μέσα από πρακτική εξάσκηση του ατόμου αυτού σε συγκεκριμένα θέματα, στις ικανότητες μεταδοτικότητας και άνεσης του στην παρουσίαση.\nΚαθορισμός και αναγνώριση ιδανικού επαγγελματικού προφίλ που ήθελε και ταίριαζε στο άτομο για να ενδυναμωθεί στο χώρο του ενδιαφέροντος του.\nΣχεδιασμός συγκεκριμένων και μετρήσιμων τρόπων, τεχνικών, και καθοδήγησης σε σχέση με το επαγγελματικό προφίλ και την ενδυνάμωση του και με στοιχεία αλλά (δημιουργία blog , λεκτικό / περιεχόμενο και πως πρέπει αυτό να παρουσιάζεται στο κοινό).\nΑναγνωρίστηκε η ανάγκη για δημιουργία blog και μετρικών εργαλείων σε συνδυασμό με το προφίλ στα κοινωνικά δίκτυα. Σε συνεργασία με τον ειδικό της Conicon στα θέματα ψηφιακής τεχνολογίας αναπτύχθηκε το blog και ενδυναμώθηκε η παρουσία του στα κοινωνικά δίκτυα.\nΕφαρμογή σωστών επικοινωνιακών στρατηγικών (μέσω blog, κοινωνικών δικτύων , συνεργασιών).\nΣε πολύ στενή συνεργασία με το άτομο, εφαρμόζονταν τεχνικές του personal branding σχεδόν σε καθημερινή βάση και υπήρχαν συναντήσεις για ανατροφοδότηση σε σχέση με το τι πετύχαμε στο διάστημα αυτό.\nΑνασκόπηση αποτελεσματικότητας μέσα από το τι αποτελέσματα είχε το άτομο μέσα από την προώθηση του σωστού και ιδανικού επαγγελματικού προφίλ, βοηθώντας το άτομο να ανακαλύψει ότι έκρυβε μέσα του.\nΜέσα από την καθοδήγηση καταφέραμε να δημιουργήσουμε ένα επαγγελματικό προφίλ σε διάστημα 3 μηνών το οποίο ξεχωρίζει και έχει ήδη αρχίσει να υπάρχει ανταπόκριση και ενδιαφέρον γύρω από το αντικείμενο το οποίο ασχολείται. Το blog της έχει επισκεψιμότητα 500 επισκεπτών ανά ημέρα.\nΠαράλληλα μέσα από την καθοδήγηση που είχε στην παρουσίαση, έχει φτάσει σε ένα σημείο να υπογράφει συμβόλαια για διαφημίσεις και παρουσιάσεις με Εταιρείες και να φιλοξενηθεί στα έντυπα μέσα.


ΔΕΝ ΠΑΕΙ ΑΛΛΟ: ΜΕΡΚΕΛ: ΥΠΟΓΡΑΦΗ ΚΑΙ ΑΠΟ ΤΟΝ ΤΣΙΠΡΑ ΓΙΑ ΕΝΔΕΧΟΜΕΝΗ ΕΠΙΜΗΚΥΝΣΗ ΜΝΗΜΟΝΙΟΥ;\nΣε περίπτωση που ο Α. Σαμαράς δεν συνυπέγραφε τις μνημονιακές δεσμεύσεις, η τρόικα εκβίαζε ότι θα διέκοπτε τη χρηματοδότηση, με αποτέλεσμα η Ελλάδα να εξαναγκαστεί σε στάση πληρωμών επί του χρέους και κατ'επέκταση στην υποχρεωτική έξοδο από την ευρωζώνη και την συγκρότηση εθνικού νομίσματος.\nΚι αυτό διότι αν η Ελλάδα σταματούσε να αποπληρώνει το χρέος της ως προς τράπεζες, κράτη και ΕΚΤ, το οποίο πληρώνεται με δάνεια από την τρόικα (με δάνεια από την τρόικα πληρώνει η χώρα τόκους και εξοφλεί χρεολύσια!), τότε, προκειμένου να στηρίξει τις εγχώριες τράπεζες και την ελληνική οικονομία από την κατάρρευση, θα έπρεπε να καταφύγει σε εθνικό νόμισμα και σε σχεδιασμένη εκτύπωσή του, προκειμένου να εξυπηρετήσει τις χρηματοδοτικές της ανάγκες.\nΕπομένως, ο Α. Σαμαράς προκειμένου να αποφύγει το ενδεχόμενο η ΕΕ να υλοποιήσει την απειλή της για διακοπή της χρηματοδότησης και η χώρα να βγει έξω από το ευρώ , δεν διανοήθηκε καν ότι μπορεί η απειλή της ΕΕ να είναι "μπλόφα" και έσπευσε έντρομος να συνυπογράψει το ΜΝΗΜΟΝΙΟ.\nΑυτή τη δοκιμασμένη συνταγή εκβιασμού που πέτυχε στον Α. Σαμαρά, σύμφωνα με πληροφορίες και σωρεία δημοσιευμάτων, σκέφτονται να τη δοκιμάσουν οι Γερμαοί της Μέρκελ και με τον Τσίπρα.\nΣυγκεκριμένα αφού κλεισθεί το πακέτο των 11,5 δις , η Γερμανία σκέφτεται να εγκρίνει την επιμήκυνση του προγράμματος κατά δύο χρόνια και την πρόσθετη χρηματοδότηση που απαιτείται υπό μια προϋπόθεση: να συνυπογραφούν οι μνημονιακές δεσμεύσεις που θα ανακαλυφθούν και από τον επικεφαλής της αξιωματικής αντιπολίτευσης.\nΟι Μερκελιστές σκέφτονται έτσι να βάλουν το μαχαίρι στο λαιμό του ΣΥΡΙΖΑ ή με το ευρώ και την επιμήκυνση αλλά με μνημονιακές υποχρεώσεις ή τέρμα οι τροικανές δόσεις και έξω από την ευρωζώνη.\nΔεν ξέρουμε αν οι επίμονες αυτές πληροφορίες έχουν κάποια δόση αλήθειας.\nΔεν ξέρουμε αν κάποιοι στην ΕΕ και τη Γερμανία αναζητούν προσχήματα για να φορτώσουν, τάχα, σε άλλους την ευθυνη της αποχώρησης της Ελλάδας από την ευρωζώνη και ίσως, έτσι, την επίσπευση της διάλυσης της τελευταίας.\nΣε κάθε περίπτωση, όμως, οι κυρίαρχοι κύκλοι της Γερμανίας θα πέσουν πολύ έξω αν συγχέουν τη ΝΔ με το ΣΥΡΙΖΑ.\nΔιότι η απάντηση από το ΣΥΡΙΖΑ στους εκβιασμούς θα είναι ένα κατηγορηματικό και στέρεο ΟΧΙ!\nΤο ευρώ είναι, έτσι κι αλλοιώς, μια πληγή για τους λαούς της Ευρώπης. Αλοίμονο αν πρέπει να υφίστανται ταπεινώσεις και εξανδραποδισμό, προκειμένου να το κρατάνε στα χέρια τους !\nΑναρτήθηκε από DEN PAEI ALLO XYLOKASTROY στις 3:11 μ.μ.


Τα παιδιά από το Ντολόρες - Patrick Symmes - 9789606715655 | Protoporia.gr\nΑρχική/Γεωγραφία- Ιστορία/Νεότερη και Σύγχρονη Ιστορία/Τα παιδιά από το Ντολόρες\nΟ Φιντέλ Κάστρο και η γενιά του. Από την επανάσταση στην εξορία\nΈνα πρωί του 1941 συγκεντρώνονται στο Κολέγιο Ντολόρες 238 έφηβοι μαθητές για την καθιερωμένη σχολική φωτογραφία. Ανάμεσα στους πολλά υποσχόμενους νεαρούς συγκαταλέγονται δύο αδέρφια που θα καθορίσουν τις τύχες όλων των υπόλοιπων και θα κυβερνήσουν την Κούβα. Είναι ο Ραούλ και ο Φιντέλ Κάστρο.\nΣχεδόν εβδομήντα χρόνια αργότερα, ο Πάτρικ Σιμς αναζήτησε τους μαθητές που εικονίζονται στη φωτογραφία και παρουσιάζει σε αυτό το βιβλίο τη βιογραφία της γενιάς που οργάνωσε την\nΚουβανέζικη επανάσταση, δημιούργησε αλλά και έχασε την Κούβα.\n"Τα Παιδιά από το Ντολόρες" δεν είναι μία ακόμα βιογραφία του Κάστρο. Είναι ένα βιβλίο για την Κούβα γραμμένο με τη δημοσιογραφική πένα του Σιμς, ένα ανεκτίμητο ντοκουμέντο εβδομήντα χρόνων ιστορίας του νησιού που έγινε συνώνυμο της επανάστασης. Το βιβλίο κλείνει μ έναν προβληματισμό για το μέλλον.\nΠώς θα κυβερνήσει άραγε ο Ραούλ Κάστρο αφού διαδεχτεί τον Φιντέλ στην εξουσία; Ο σκληρός και άκαμπτος ιδεολόγος, ο «ψύλλος» ή «Κινέζος» όπως τον αποκαλούν οι Κουβανοί δεν φαίνεται να εμπνέει ιδιαίτερη εμπιστοσύνη στους συμπατριώτες του.


ΑΚΙΝΗΤΑ ΚΡΗΤΗΣ | Δωρεάν αγγελίες ακινήτων | αγγελίες για ό,τι κατοικείται\nΗράκλειο κρήτης » Ν. ηρακλείου (71305)\nΑΚΙΝΗΤΑ ΚΡΗΤΗΣ (72 Αγγελίες)\nΔιαμέρισμα 75 τ.μ. πρoς ενοικίαση\nΗράκλειο κρήτης » Ακαδημία\n(11446)ΕΝΟΙΚΙΑΖΕΤΑΙ ΣΤΗ ΣΤΥΛΙΑΝΟΥ ΓΕΩΡΓΙΟΥ 15 ΣΤΟ ΜΑΣΤΑΜΠΑ τριάρι πλήρως ανακαινισμένο διαμέρισμ...\n75 τ.μ. 2\nΟικόπεδο 5.752 τ.μ. πρoς αγορά\nΗράκλειο κρήτης » Φιλοθέη\n(11445)ΠΩΛΕΙΤΑΙ ΣΤΗ ΦΙΛΟΘΕΗ στο γήπεδο Μινωικής οικόπεδο με 120 ελαιόδεντρα, πάνω στην άσφαλτο, ο...\nΟικόπεδο 33.969 τ.μ. πρoς αγορά\nΊτανος » Κάτω ζάκρος\n(11438) ΚΑΤΩ ΖΑΚΡΟΣ ΣΗΤΕΙΑΣ οικόπεδο 33.969τμ, οικοδομήσιμο , με φανταστική θέα θάλασσα. Τιμή 210...\nΔιαμέρισμα 110 τ.μ. πρoς ενοικίαση\nΗράκλειο κρήτης » Ατσαλένιο\n(11436)ΙΕΡΟΛΟΧΙΤΩΝ στην αρχή τεσσάρι επιπλωμένο οροφοδιαμέρισμα 2ου ορόφου 110τμ, 40 ετών, σε καλ...\n110 τ.μ. 3\nStudio / γκαρσονιέρα 33 τ.μ. πρoς ενοικίαση\nΗράκλειο κρήτης » Αγία τριάδα\n(11444)ΕΝΟΙΚΙΑΖΕΤΑΙ ΣΤΗ ΔΕΛΗΜΑΡΚΟΥ 19 ΣΤΟ ΚΕΝΤΡΟ ανακαινισμένη studio γκαρσονιέρα 1ου ορόφου 33τ...\n33 τ.μ. 0\nΓάζι » Λυγαριά\n(11434)ΠΩΛΕΙΤΑΙ ΣΤΟ ΠΑΛΑΙΟΚΑΣΤΡΟ πάνω στο κύμα οικόπεδο 2.000τμ, οικοδομήσιμο, με θέα όλο το Ηράκ...\nΔιαμέρισμα 140 τ.μ. πρoς αγορά\n(11432)ΠΩΛΕΙΤΑΙ ΣΤΗΝ ΑΝΤΩΝΙΟΥ ΓΡΗΓΟΡΑΚΗ 12 ΣΤΟ ΜΑΣΤΑΜΠΑ όπισθεν Ρομαντικής Γωνιάς 2ος όροφος 39 ε...\nΚατάστημα 204 τ.μ. πρoς αγορά\nΤετραχώρι » Πύργος\n(11433)ΠΩΛΕΙΤΑΙ ΣΤΟΝ ΠΥΡΓΟ ΜΟΝΟΦΑΤΣΙΟΥ αυτόνομο γωνιακό επαγγελματικό ακίνητο. Μέσα σε οικόπεδο 4...\n204 τ.μ. 1\n(11430)ΠΩΛΕΙΤΑΙ ΣΤΗΝ ΑΝΤΩΝΙΟΥ ΓΡΗΓΟΡΑΚΗ 12 ΣΤΟ ΜΑΣΤΑΜΠΑ όπισθεν Ρομαντικής Γωνιάς ισόγειο ανεξάρτ...\n140 τ.μ. 4\nΟικόπεδο 8.525 τ.μ. πρoς αγορά\nΗράκλειο κρήτης » Άγιος ιωάννης\n(11428)ΠΩΛΕΙΤΑΙ ΣΤΗΝ ΠΕΡΙΟΧΗ ΕΛΙΑΣ είκοσι λεπτά από το κέντρο της πόλης του Ηρακλείου μετόχι-παλα...\nΜονοκατοικία 122 τ.μ. πρoς αγορά\nΧερσόνησος » Πισκοπιανό\n(11423)ΧΕΡΣΟΝΗΣΟΣ σε οικόπεδο 1.440τμ, μονοκατοικία 122τμ, με ανεμπόδιστη καταπληκτική θέα θάλασσ...\n122 τ.μ. 3\nΞενοδοχείο 810 τ.μ. πρoς αγορά\nΧερσόνησος » Αγκισαράς\n(11424)ΑΝΙΣΣΑΡΑΣ ΧΕΡΣΟΝΗΣΟΥ ξενοδοχείο 35 κλινών 810τμ σύνολο, 25 ετών, με φανταστική θέα το κρητ...\n810 τ.μ. 14\nΚατάστημα 88 τ.μ. πρoς αγορά\nΗράκλειο κρήτης » Τρεις καμάρες\n(11419)ΣΟΦΟΚΛΗ ΒΕΝΙΖΕΛΟΥ ΣΤΟΝ ΠΑΡΑΛΙΑΚΟ ΤΗΣ ΠΟΛΗΣ μοναδικό κατάστημα 48τμ, με πατάρι 20τμ, υπόγει...\n88 τ.μ. 1\nΚατάστημα 60 τ.μ. πρoς ενοικίαση\n(11283)ΕΠΙΜΕΝΙΔΟΥ ΣΤΟ ΚΕΝΤΡΟ απέναντι από το ξενοδοχείο LATO κατάστημα 60τμ, W.C, ιδανικό και για...\nΚατάστημα 80 τ.μ. πρoς ενοικίαση\nΗράκλειο κρήτης » Αιμιλίου\n(11417)Λ.ΚΝΩΣΣΟΥ 47 πριν τον Άγιο Κωνσταντίνο γωνιακό κατάστημα 80τμ, τεράστια πρόσοψη, W.C, χρήσ...\n80 τ.μ. 1\nΚατάστημα 116 τ.μ. πρoς αγορά\n(11416)ΠΕΔΙΑΔΟΣ 20 στην πλατεία Ελευθερίας στην καρδιά της πόλης πωλείται μισθωμένο ακίνητο (πρώ...\n116 τ.μ. 1


Πληροφορίες για το αεροδρόμιο Κινγκ Κόουβ από τη Skyscanner\nΠληροφορίες σχετικά με το αεροδρόμιο Κινγκ Κόουβ\nH Skyscanner έχει συγκεντρώσει και σας παρέχει χρήσιμες πληροφορίες σχετικά με το αεροδρόμιο Κινγκ Κόουβ . Διαβάσετε αναλυτικές πληροφορίες σχετικά με το αεροδρόμιο Κινγκ Κόουβ.\nΜπορείτε να βρείτε όλες τις πληροφορίες που πιθανώς χρειάζεστε σχετικά με τη τοποθεσία του αεροδρομίου, τους χάρτες διαδρομών,ποιες εταιρείες πραγματοποιούν πτήσεις προς το συγκεκριμένο αεροδρόμιο, τα στοιχεία επικοινωνίας του αεροδρομίου, καθώς και άλλα αεροδρόμια κοντά στο Κινγκ Κόουβ κλπ. Όλες οι χρήσιμες πληροφορίες σε ένα website!\nΕάν δεν έχετε κλείσει ακόμη τα εισιτήρια σας για Κινγκ Κόουβ, δοκιμάστε τη μηχανη αναζήτησης φθηνών αεροπορικών εισιτηρίων της Skyscanner για να βρέιτε τις προσφορές online, εύκολα, άμεσα και γρήγορα. Η Skyscanner αναζητά, συγκρίνει και βρίσκει δωρεάν για τον χρήστη (χωρίς να κρατά καμία προμήθεια) σε δευτερόλεπτα τις χαμηλές τιμές σε πτήσεις προς τον προορισμό της επιλογής του.\nΓια όσους θέλετε να προγραμματίσετε κάθε λεπτομέρεια γύρω από το ταξίδι σας προς το αεροδρόμιο Κινγκ Κόουβ, η Skyscanner ψάχνει και βρίσκει για εσάς τις πολύ καλές προσφορές και χαμηλές τιμές στις ενοικιάσεις αυτοκινήτων. Ρίξτε μία ματιά στις προσφορές της Skyscanner Ενοικίαση αυτοκινήτου.\nΑεροδρόμια κοντά στην περιοχή Κινγκ Κόουβ:\nΚόλντ Μπέι αεροδρόμιο (30km)\nΦολς Πας αεροδρόμιο (73km)\nΣαντ Πόιντ αεροδρόμιο (118km)\nΝέλσον Λαγκούν αεροδρόμιο (128km)\nΠορτ Μόλερ αεροδρόμιο (169km)\nΠοιες εταιρείες πραγματοποιούν πτήσεις προς Κινγκ Κόουβ


Επιστολή σε 48 Δήμους της Αττικής για τη βελτίωση της κυκλοφορίας των πεζών | Νέα & Ειδήσεις Δήμου Δάφνης Υμηττού\nΕπιστολή σε 48 Δήμους της Αττικής για τη βελτίωση της κυκλοφορίας των πεζών\nΕπιστολή σε 48 Δήμους της Αττικής (μεταξύ των οποίων και στο Δήμο Δάφνης Υμηττού) απ’ όπου περνάνε Μέσα Μαζικής Μεταφοράς του ΟΑΣΑ έστειλε η «Κίνηση για την προστασία των δικαιωμάτων των πεζών» (ΠΕΖΗ) ζητώντας να ληφθούν μέτρα για ασφαλέστερη κυκλοφορία των πεζών. Μάλιστα, η Κίνηση κάνει και προτάσεις προς τις Δημοτικές Αρχές για την επίλυση των προβλημάτων, που αντιμετωπίζουν όσοι αποφασίζουν να μην χρησιμοποιήσουν το αυτοκίνητο για τις μετακινήσεις τους.\nΣυγκεκριμένα η επιστολή αναφέρει τα εξής :\n«Με αφορμή την έναρξη της θητείας της καινούργιας Δημοτικής Αρχής, θα θέλαμε να σας επιστήσουμε την προσοχή στα προβλήματα της κυκλοφορίας των πεζών στους Ελληνικούς Δήμους και να σας προτείνουμε να λάβετε μέτρα για να αντιστραφεί αυτή η δυσμενής κατάσταση.\nΣτις Ελληνικές πόλεις, οι κανόνες του Κ.Ο.Κ. για τη στάθμευση των οχημάτων παραβιάζονται συστηματικά. Αυτοκίνητα παρκάρουν σε διαβάσεις πεζών, πεζοδρόμια, γωνίες δρόμων. Οι πεζοί αναγκάζονται να πηγαίνουν ζιγκ-ζαγκ ή να κατεβαίνουν στο οδόστρωμα. Τα άτομα με ειδικές ανάγκες αποφεύγουν να κυκλοφορούν λόγω της δυσκολίας που αντιμετωπίζουν.\nΗ αδράνεια των Δημοτικών Αρχών για τη λύση του προβλήματος δεν δικαιολογείται πια. Οι εναλλακτικοί τρόποι μετακίνησης δεν απαιτούν χώρο στάθμευσης. Η Αθήνα έχει Μετρό και εκτεταμένο δίκτυο λεωφορείων, τα οποία είναι ολοένα και πιο εύχρηστα με τη χρήση κινητών εφαρμογών. Το ποδήλατο προσφέρει ατομική, γρήγορη και υγιεινή μετακίνηση μέσα στην πόλη. Το περπάτημα, έστω και για λίγα λεπτά από έναν νόμιμο χώρο στάθμευσης, δίνει την ευκαιρία στους πολίτες να ζήσουν περισσότερο χρόνο στην πόλη αντί να την χρησιμοποιούν ως πέρασμα.\nΗ νοοτροπία της κοινωνίας μας είναι υπερβολικά ανεκτική στο Ι.Χ., αλλά αυτό μπορεί να αλλάξει σιγά-σιγά. Δεν υπάρχει άλλη λύση στο κυκλοφοριακό. Όλο και περισσότερος κόσμος που αποφεύγει το αυτοκίνητο, λόγω της κρίσης, αντιμετωπίζει τα προβλήματα του πεζού.\nΣας προτείνουμε να πάρετε ενεργό ρόλο στη λύση του προβλήματος και στη βελτίωση της εναλλακτικής μετακίνησης. Παραθέτουμε μερικές ενέργειες, που μπορείτε να κάνετε:\n• Φροντίστε να είναι καλοβαμμένες οι διαβάσεις πεζών. Εκτός από τη λειτουργική τους ιδιότητα για την οδική ασφάλεια των πεζών, χρησιμεύουν και ως διαφήμιση για την πεζή μετακίνηση και δείχνουν το ενδιαφέρον του Δήμου.\n• Φροντίστε να μην εμποδίζετε τη διέλευση των πεζών, όταν κάνετε κατασκευές σε πεζοδρόμια. Προτιμάτε να τοποθετείτε τους κάδους απορριμμάτων στο δρόμο, παρά σε εγκοπή του πεζοδρομίου, όπου είναι δυνατό.\n• Χωροθετείστε θέσεις στάθμευσης για μηχανές στο δρόμο, ώστε να μην παρκάρουν στα πεζοδρόμια, και τοποθετείστε δέστρες για ποδήλατα, ενθαρρύνοντας έτσι τη χρήση του ποδηλάτου. Η στάθμευση του ποδηλάτου θα πρέπει να είναι ευκολότερη από κάθε άλλο όχημα.\n• Μην δείχνετε καμιά ανοχή στη στάθμευση σε διαβάσεις πεζών. Αν υπάρχουν θεσμικά εμπόδια για τον έλεγχο της στάθμευσης, όπως η κατάργηση της Δημοτικής Αστυνομίας, ζητήστε να ξεκαθαρίσει η δικαιοδοσία των Δήμων σ’ αυτά τα θέματα. Ενημερώστε τους δημότες για το τι κάνετε προς αυτή την κατεύθυνση. Συνεργαστείτε με άλλους Δήμους και με την περιφέρεια, ώστε να βρεθούν λύσεις. Έχετε γενικότερη ευθύνη για την ποιότητα συνύπαρξης των πολιτών στον Δήμο σας.\n• Συμμετέχετε σε καμπάνιες, όπως η Ευρωπαϊκή Εβδομάδα Κινητικότητας.\n• Μετατρέψτε περισσότερους δρόμους σε δρόμους ήπιας κυκλοφορίας, όταν έχουν μικρή κίνηση και δεν έχουν επαρκή πεζοδρόμια.\n• Κάντε πιο δύσκολη τη διαμπερή κυκλοφορία σε αυτοκίνητα. Διευκολύνετε την ευθεία κυκλοφορία πεζών και ποδηλάτων.\n• Εφαρμόστε την ελεγχόμενη στάθμευση στις κυκλοφοριακά κορεσμένες εμπορικές περιοχές, δίνοντας προτεραιότητα στους κατοίκους και στη βραχυπρόθεσμη στάθμευση. Δίνοντας προτεραιότητα στους κατοίκους, αποτρέπετε τους εργαζόμενους να έρχονται στο Δήμο σας με αυτοκίνητο, καταλαμβάνοντας έτσι μια θέση στάθμευσης όλη μέρα. Η βραχυπρόθεσμη στάθμευση ανακυκλώνει τα αυτοκίνητα και διευκολύνει ακόμα και τους οδηγούς, ώστε όσοι έρχονται για μια σύντομη δουλειά ή ψώνια να βρίσκουν πιο εύκολα θέση. Ο έλεγχος της στάθμευσης γενικότερα δίνει την αίσθηση τάξης στους πολίτες και βοηθά στη μείωση της παράνομης στάθμευσης.\n• Προσθέστε ενημερωτικό υλικό στην ιστοσελίδα σας, δηλώνοντας, ότι στηρίζετε τη μετακίνηση με περπάτημα, ποδήλατο και μέσα μαζικής μεταφοράς.\nΑν ήδη έχετε λάβει μέτρα για την διευκόλυνση της βιώσιμης μετακίνησης, θα χαρούμε να τα μάθουμε και να τα δημοσιοποιήσουμε στην ιστοσελίδα μας για τον παραδειγματισμό άλλων δήμων».\nΗ επιστολή της Κίνησης εστάλη στους Δήμους: Αθηναίων, Αιγάλεω, Αλίμου, Αμαρουσίου, Ασπροπύργου, Αχαρνών, Βάρης – Βούλας – Βουλιαγμένης, Βριλησσίων, Βύρωνος, Γαλατσίου, Γλυφάδας, Δάφνης – Υμηττού, Διονύσου, Ελευσίνας, Ελληνικού – Αργυρούπολης, Ζωγράφου, Ηλιουπόλεως, Ηρακλείου (Αττικής), Ιλίου, Καισαριανής, Καλλιθέας, Κερατσινίου – Δραπετσώνας, Κηφισιάς, Κορυδαλλού, Κρωπίας, Λυκόβρυσης – Πεύκης, Μάνδρας – Ειδυλλίας, Μεταμορφώσεως, Μοσχάτου Ταύρου, Νέας Ιωνίας, Νέας Σμύρνης, Νίκαιας – Αγίου Ιωάννη Ρέντη, Παιανίας, Παλαιού Φαλήρου, Παλλήνης, Παπάγου – Χολαργού, Πειραιώς, Πεντέλης, Περάματος, Περιστερίου, Πετρουπόλεως, Σαρωνικού, Σπάτων – Αρτέμιδος, Φιλαδέλφειας – Χαλκηδόνος, Φιλοθέης – Ψυχικού, Φυλής, Χαϊδαρίου, Χαλανδρίου.\nΠηγή : http://www.pezh.gr\nby Νέα & Ειδήσεις Δήμου Δάφνης Υμηττού on 24/09/2014 • Μόνιμος σύνδεσμος\nPosted in ΚΥΚΛΟΦΟΡΙΑΚΕΣ ΡΥΘΜΙΣΕΙΣ,ΠΕΖΟΔΡΟΜΙΑ,ΠΕΡΙΒΑΛΛΟΝ


Αφροδίτη στους Διδύμους: Πώς θα μας επηρεάσει η θεά του έρωτα από τις 23/06/2022 έως τις 18/07/2022 - Asi Biliou\nPosted on 22/06/2022 22/06/2022 by Ελένη Τηλιακού\nΑρχική » Αστρολογία » Αφροδίτη στους Διδύμους: Πώς θα μας επηρεάσει η θεά του έρωτα από τις 23/06/2022 έως τις 18/07/2022\nΠολλές επαφές με τον συγγενικό σας κύκλο και χαλαρές οικιακές τρυφερές στιγμές με το ταίρι σας φέρνει η Αφροδίτη στους Διδύμους. Όλη σας η θετική ενέργεια στρέφεται στο σπίτι σας το οποίο έχετε βαλθεί να ομορφύνετε να το κάνετε καλοκαιρινό και πιο φωτεινό. Θέλετε να στολίσετε με λουλούδια το μπαλκόνι και τα βάζα σας. Ίσως να το φρεσκάρετε και να αλλάξετε με αυτό τον τρόπο τη διάθεσή σας. Μπορεί να έχετε βάλει στο μάτι κάποια μικροέπιπλα ή οικιακές συσκευές και έχετε τώρα τη δυνατότητα να κάνετε αυτές τις αγορές. Προσπαθήστε ό,τι σταθερό επιθυμείτε να το ξεκινήσετε ή να το κάνετε στις 29/06 ή στις 13/07. Στις 14/07 που η Αφροδίτη σχηματίζει τετράγωνο με τον Ποσειδώνα αποφύγετε τις απατηλές καταστάσεις, αλλά δώστε προσοχή αν κάνετε κάποιες εργασίες, ώστε να μην προκαλέσετε διαρροή στα υδραυλικά σας.\nΤα 10 κορυφαία λάθη που κάνουν οι Καρκίνοι στις σχέσεις\nΤα 3 στάδια εξέλιξης του Καρκίνου: Ο Καρκίνος, η Λερναία Ύδρα, το παγώνι


ΕΥΕΞΙΑ// 30 Ιουλίου 2021\nΣύμφωνα με την κοινωνική ψυχολογία, η θετική αναπλαισίωση ξεκινά με τις μικρές αποφάσεις που λαμβάνουμε κάθε μέρα.\n-Τι είναι η «πλαισίωση του κέρδους».\n-Γιατί να μην ακολουθήσεις το ένστικτό σου.\nΌταν κάτι δεν πάει καλά στη δουλειά, είναι φυσιολογικό να εστιάζουμε σε αυτήν την αρνητική εμπειρία όλη την ημέρα, ή ακόμα και όλην την εβδομάδα. Αυτή η τάση είναι αποτέλεσμα του πώς είναι προγραμματισμένος ο εγκέφαλός μας, σημειώνει η κοινωνική ψυχολόγος Alison Ledgerwood, Ph.D., επίκουρη καθηγήτρια στο University of California, Davis. “Η οπτική μας για τον κόσμο έχει την τάση να στρέφεται προς το αρνητικό,” αναφέρει στο TED Talk της. “Υπάρχουν πολλές έρευνες που δείχνουν ότι πρέπει να προσπαθήσουμε σκληρά για να δούμε τη θετική πλευρά των πραγμάτων.”\nΗ έρευνα της ομάδας της Ledgerwood εστιάζει στην ανακάλυψη των ψυχολογικών εργαλείων που επιτρέπουν στους ανθρώπους να το αλλάξουν αυτό και να αναπλαισιώσουν τις εμπειρίες τους. Διαπίστωσαν ότι όταν πρόκειται για την αισιόδοξη σκέψη του, τα εργαλεία για να μετατρέψουμε τις αρνητικές καταστάσεις σε θετικές βρίσκονται στα χέρια μας. “Ο εγκέφαλός μας ίσως είναι φτιαγμένος να αναζητά τις αρνητικές πληροφορίες και να εστιάζει σε αυτές, αλλά μπορούν να συγκρατήσουμε τον εγκέφαλό μας, αν προσπαθήσουμε και θα αρχίσουμε να βλέπουμε το ποτήρι μισογεμάτο,” υποστηρίζει η Ledgerwood says.\nΑκολουθούν μερικοί τρόποι για να εκπαιδεύσεις το μυαλό σου να αναπλαισιώσει τις αποτυχίες σου, να απαλλαγεί από την αρνητικότητα και να εστιάσει στα θετικά:\nΕξάσκησε την “πλαισίωση του κέρδους”\nΤο “framing effect” είναι μια ψυχολογική ιδέα που σχετίζεται με το πώς πλαισιώνεις τις ιστορίες σου στους άλλους και η Ledgerwood εξηγεί ότι ο τρόπος που ανακαλείς τις εμπειρίες σου αλλάζει τον τρόπο που τις βλέπεις. “Υπάρχουν πολλές έρευνες στο πεδίο των κοινωνικών επιστημών που δείχνουν ότι ανάλογα με το πώς περιγράφεις ένα ποτήρι, αλλάζει το πώς αισθάνεσαι για αυτό”, υποστηρίζει. “Αν το περιγράψεις μισογεμάτο, αυτό ονομάζεται πλαισίωση του κέρδους, γιατί εστιάζεις σε αυτό που κέρδισες. Αλλά αν περιγράψεις το ίδιο ποτήρι μισοάδειο, τότε πρόκειται για πλαισίωση της απώλειας.” Η Ledgerwood σημειώνει ότι όταν χρησιμοποιούμε την πλαισίωση του κέρδους για να περιγράψουμε τις εμπειρίες μας στους άλλους, βλέπουμε την κατάσταση κάτω από ένα θετικό πρίσμα.\nΑναγνώρισε ένα θετικό στοιχείο\nΗ αναπλαισίωση μιας αρνητικής εμπειρίας δεν είναι πάντα εύκολη. Η Ledgerwood αναφέρει ότι όταν είσαι ταραγμένος, μπορεί να σε βοηθήσει να εστιάσεις σε μια πλήρως διαφορετική εμπειρία, μια που σε κάνει να αισθάνεσαι όμορφα. Παρόλο που είναι εύκολο να υποθέσεις ότι ένα ξέσπασμα θα σε βοηθήσει να απαλλαγείς από τα αρνητικά συναισθήματα, η εστίαση σε ένα καλό πράγμα που συνέβη μέσα στη μέρα μπορεί να οδηγήσει τον εγκέφαλο να αλλάξει κατεύθυνση, που στο τέλος είναι πολύ πιο ωφέλιμο. Για εξάσκηση, η Ledgerwood προτείνει να χρησιμοποιήσεις μολύβι και χαρτί, ακόμα κι αν σου φαίνεται δύσκολο. “Έρευνα από το U.C. Davis αποκαλύπτει ότι αν γράφεις μερικά λεπτά κάθε μέρα για όσα είσαι ευγνώμων μπορεί να βελτιώσει σημαντικά την ευτυχία και την ευεξία σου.”\nΑντίδρασε κόντρα στο ένστικτό σου\nΗ Ledgerwood αναφέρει ότι ο τρόπος που αντιδρούμε μπορεί να κάνει μεγάλη διαφορά. “Τι θα γινόταν αν την επόμενη φορά που κάποιος ξεσπούσε πάνω σου, τον συγχωρούσες;” ρωτά. “Ή την επόμενη φορά που είχες μια πολύ κακόκεφη σερβιτόρα, της άφηνες ένα μεγάλο pourboire;” Η Ledgerwood υποστηρίζει ότι αντιδρώντας κόντρα στο ένστικτό μας, προσφέροντας χρόνο στον εαυτό μας για να αναπλαισιώσει, μπορούμε να ξεφύγουμε από τη φαύλο κύκλο της επικέντρωσης στα αρνητικά. “Ένα κακοπροαίρετο σχόλιο μπορεί να ακολουθεί κάποιον όλη μέρα και τείνει να αναπαράγεται,” ισχυρίζεται. Ο τρόπος που αντιδρούμε καθορίζει το πώς ο εγκέφαλός μας θα βλέπει την εμπειρία αναδρομικά.


Προκλήσεις και δοκιμασίες για φαβορί σε Δουβλίνο, Ζλιν και Νορβηγία - Novasports.gr\nH Μποέμιανς νίκησε τους "μαθητές" της UCD με 3-0 στο αντίστοιχο παιχνίδι του πρώτου γύρου\nΗ UCD πραγματοποιεί μια φιλότιμη πορεία στο πρωτάθλημα Ιρλανδίας παρά την κακή της βαθμολογική της θέση. Παίζει αρκετά προσεκτικά κι όσο κρατάει το μηδέν μπορεί να διαχειρίζεται τις καταστάσεις.\nΗ Μποέμιανς πάει για τη νίκη προκειμένου να μείνει στην 3η θέση. Όσο όμως δεν έχει κι αυτή το εύκολο γκολ, μπορεί να κινδυνεύσει. Λογικά θα έχουμε ρίσκο στη διάρκεια του αγώνα.\nΣτην πρεμιέρα του Τσέχικου πρωταθλήματος η Σλάβια Πράγας δοκιμάζεται στο Ζλιν. Υπάρχει διαφορά ποιότητας και δυναμικής. Οι γηπεδούχοι πάντως παίζουν ανοιχτά κι αυτό μπορεί να συμβάλλει στην παραγωγικότητα.\nΚάτι ανάλογο, δημιουργικά, περιμένουμε και στο ματς της Σταμπάεκ με την Σάρποσμποργκ σε ένα ντέρμπι επιβίωσης για το Νορβηγικό πρωτάθλημα.\nΤΣΕΧΙΑ, FORTUNA:Liga (19.00) Zlin - Slavia Praha : Over 2,5 (1,53)\nΝΟΡΒΗΓΙΑ, Eliteserien (20.00) Stabæk - Sarpsborg 08 : Goal/Goal (1,65)\nΙΣΛΑΝΔΙΑ, Úrvalsdeild (22.15) Víkingur Reykjavík - Fylkirk : 1Χ (1,30)\nΙΡΛΑΝΔΙΑ, SSE Airtricity League (21.45) UCD - Bohemians : 2-3 Goal (1,88)\n** Χθες η στήλη πρότεινε το Goal/Goal (1,90) στο Μονό Σημείο για τον ημιτελικό του Άφρικα Καπ ανάμεσα σε Αλγερία και Νιγηρία που έληξε με σκορ 2-1. Έτσι έκλεισε ένα ΚΑΛΟ Σαββατοκύριακο καθώς μια μέρα πριν είχαμε προβλέψει το Goal/Goal & Over (1,90) για το ματς της Ρόζεμποργκ με την Βίκιγκ με τελικό σκορ 5-1.


Πυρ ομαδόν δέχεται η Wall Street-Πολύπλευρες οι πιέσεις - sofokleous10.gr\nΑρχικά οι ισχυρές αυξήσεις στις τιμές των εμπορευμάτων έχουν προκαλέσει ανησυχία στους επενδυτές, ενώ πιέσεις ασκούν και τα απογοητευτικά στοιχεία για τις θέσεις εργασίας στις ΗΠΑ. Παράλληλα, η κεντρική τράπεζα της χώρας (Fed) προειδοποιεί για αύξηση του πληθωρισμού, γεγονός που σημαίνει ότι θα αυστηροποιήσει την επιτοκιακή της πολιτική.\nΣημειώνεται ότι τα στοιχεία πληθωρισμού στις ΗΠΑ θα ανακοινωθούν αύριο (12/5). Ο Dow Jones ήταν ο αρνητικός πρωταγωνιστής από τους βασικούς δείκτες, καταγράφοντας τις μεγαλύτερες απώλειες από τα τέλη του Φεβρουαρίου\nΕιδικότερα, στο πεδίο των συναλλαγών, ο βιομηχανικός δείκτης Dow Jones κατέγραψε «βουτιά» 1,36% και έκλεισε στις 34.269,16 μονάδες. Ο ευρύτερος S&P 500 σημείωσε πτώση 0,84% στις 4.153,04 μονάδες και ο τεχνολογικός Nasdaq υποχώρησε κατά 0,09% στις 13.389,43 μονάδες.\nΜικρά κέρδη κατέγραψαν την Τρίτη (11/5) τα συμβόλαια του πετρελαίου, με τους επενδυτές να παρακολουθούν τις εξελίξεις με την Colonial Pipeline, η οποία δέχτηκε κυβερνοεπίθεση την περασμένη εβδομάδα.\nΟποιαδήποτε καθυστέρηση θα μπορούσε να οδηγήσει σε ακόμα μεγαλύτερη αύξηση των καυσίμων. Η Colonial Pipeline έχει ανακοινώσει ότι προσπαθεί να αποκαταστήσει τα συστήματα της ώστε ο αγωγός να είναι σε πλήρη λειτουργία μέχρι το τέλος της εβδομάδας.\nΟι αναλυτές περιμένουν «εκτόξευση» των τιμών, καθώς οι καταναλωτές βρίσκονται σε πανικό, με αποτέλεσμα τα πρατήρια να ξεμείνουν από καύσιμα.\nΜε αυτά τα δεδομένα, το συμβόλαιο του αργού παραδόσεως Ιουνίου πρόσθεσε 36 cents ή σχεδόν 0,6% στα 65,28 δολ. το βαρέλι στο χρηματιστήριο Εμπορευμάτων της Νέας Υόρκης.\nΤελείωσε το ανοδικό σερί του χρυσού\nΤέλος μπήκε σήμερα στο ανοδικό σερί τεσσάρων διαδοχικών συνεδριάσεων για τον χρυσό, καθώς η άνοδος των αποδόσεων στα ομόλογα άμβλυνε την ελκυστικότητα του μετάλλου.\n«Η μικρή αύξηση στις αποδόσεις του 10ετούς ομολόγου δείχνει να κάμπτει τις πρόσφατες αυξήσεις στην τιμή του χρυσού, μαζί με το γεγονός ότι πλησιάζει προς το σημείο αντίστασης» κοντά στο μέσο επίπεδο κίνησης 200 ημερών, δήλωσε ο Michael Hewson στο Marketwatch.\nΣτο πεδίο των τιμών, το συμβόλαιο του χρυσού παραδόσεως Ιουνίου έχασε 1,50 δολ. ή σχεδόν 0,1% και έκλεισε στα 1.836,10 δολ. ανά ουγγιά, μετά το χθεσινό του κλείσιμο στο υψηλότερο επίπεδο από τις 10 Φεβρουαρίου.\nΑντίθετα, ο χαλκός σκαρφάλωσε σε νέο ρεκόρ καθώς η παγκόσμια οικονομική ανάκαμψη αναμένεται να οδηγήσει σε εκτίναξη της ζήτησης για το κόκκινο μέταλλο. Το συμβόλαιο του χαλκού Ιουλίου ενισχύθηκε 1% στα 4,76 δολ. η λίβρα.\nΤέλος, η απόδοση στο 10ετές κινήθηκε ανοδικά στο 1,62% σήμερα, ενώ το αμερικανικό δολάριο με βάση τον δείκτη ICE U.S. Dollar παρέμεινε κοντά σε χαμηλό 2,5 μηνών.


Αντιθετοι κοσμοι!: ΕΡΩΤΟΣ ΕΞΟΥΣΙΑ!\nΑπό ένα άγγιγμα ξεπήδησε ο Μήδας.\nΚορμιά αχνισμένα, σμιλεμένης λαγνείας σμίξανε.\nΓλώσσες σμαλτωμένες από ανθόμελο άγριων βοτάνων.\nΦιλιά και χάδια στριμώχνουνε τα συναισθήματα.\nΠαίρνει θέση η δημιουργία και φωτιά η φαντασία.\nΣκέψεις καταπίνονται στη ρουφήχτρα της απόλαυσης.\nΠάταγος η ικανοποίηση της ψυχής με βογγητά.\nΜεθυστική ταλάντωση γιορτής ανθεστηρίων.\nΝτελίριο αποθέωσης από μπηγμένα νύχια.\nΣε απόσταση αναπνοής ελλοχεύει η τρέλα.\nΑυτοσχέδια επανάσταση αδέσμευτης συνουσίας.\nΣάρκα παρανάλωμα στα χέρια ανελέητης ηδονής.\nΕυτυχία πρόσκαιρη με χαμόγελο Τζοκόντας.\nΦλογερά ποτάμια ανοίγουν οι αισθήσεις.\nΤαξίδι από τη σιωπή στην αιώνια στιγμή.\nΝα νιώθω ένας ανώριμος μεταξοσκώληκας\nπου μεταμορφώνεται στο κουκούλι μιας Άνοιξης.\nΣυμπαντική ένωση συναστρίας αδηφάγου τιμήματος.\nΣτο βωμό που σφιχταγκαλιάζονται οι επιθυμίες.\nΣτα βλέμματα που συγχωρούνται οι αμαρτίες.\nΓονάτισα στον πόθο να εξομολογηθώ.\nΚοινώνησα ρίγη αποκορύφωσης.\nNῦν ἀπολύεις τὸν δοῦλόν σου!\nΟνειρεύτηκε από nikos mous στις 15:59\nΑνατολή 28 Μαρτίου, 2018 18:07\nΑγγιγμα πονου δυστυχιας, απολύτρωση μαζι με γευση από χαρα ικανοποιηση.Αραγε ποιο τό αποτελεσμα,ποιο το καταστάλαγμα:που ειναι τα ιχνη ,στή ψυχή στο σώμα ,η μηπως στό μυαλό και στή καρδιά;Μήπως ητάν μια ιδέα;\nΗ μια σκιά που εφυγε στο φώς της μερας;\nnikos mous 29 Μαρτίου, 2018 11:45\nΤίποτα δε μένει αναλλοίωτο στο χρόνο και στο κυνήγι του "μαζί για πάντα", υπάρχει το αντίδοτο του μεγαλείου της αιώνιας στιγμής!\nMia 04 Απριλίου, 2018 02:40\nΥπέροχοι στίχοι, αγαπητέ Νίκο. Χαίρομαι που ανακάλυψα το μπλογκ σου, φίλε μου.\nnikos mous 04 Απριλίου, 2018 11:16\nΣ' ευχαριστώ πολύ για το ευγενικό σου σχόλιο Mia!\nΗ ανακάλυψη μιας καινούργιας φίλης με κάνει πιο πολύ χαρούμενο!\nGiannis Pit 04 Απριλίου, 2018 14:08\nΠρώτη μου παρουσία στο σπιτικό σου. Με τράβηξε το ποίημά σου. Πολύ εκφραστικό, ερωτικό και όμορφο. Μπράβο για την δημιουργία, Καλό Πάσχα να ευχηθώ.\nnikos mous 04 Απριλίου, 2018 17:10\nΣ' ευχαριστώ πολύ για τα γλυκά και ευγενικά σου λόγια αγαπητέ μου καινούργιε φίλε!\nΤα απωθημένα μας γενικά γρατσουνάμε εδώ μέσα, όπως όλοι μας!